Zo slovenskej tlače ● Máj (III.) 2013 ● Monitor
http://www.oslovma.hu/index.php/sk/monitoring/169-monitoring3-monitoring3/1023-zo-slovenskej-tlae-maj-iii-2013-monitor
http://www.oslovma.hu/01-Imro-Ment/ImroInfo/2013/ImrSlT15.rtf
Trianon - Pred ambasádou SR v Budapešti sa chystá protest - Fidesz rozdával príbuzným a priateľom trafiky - Benešove dekréty a zákon o občianstve v EP - Čo pre nás znamená Dr. Edvard Beneš - Fidesz pripútal študentov ku kolu - Orbán Nemcom: vaše tanky už nechceme - Š. Hríb: Povedať prepáč a pykať - Podpredseda EP L. Surján sa ospravedlnil Slovákom - Slovensko-maďarské zmierenie si žiada súdnych partnerov
Vybral a zostavil: Imrich Fuhl
Páči sa mi to: www.oslovma.hu
Trianon - Pred ambasádou SR v Budapešti sa chystá protest
29. mája 2013 - (sita)
Pred slovenskou ambasádou v Budapešti budú cez víkend protestovať odporcovia Trianonu. „Podľa informácií, ktoré má k dispozícii náš zastupiteľský úrad (ZÚ) v Budapešti, sa chystá protest v nedeľu v podvečer,” povedal agentúre SITA hovorca rezortu diplomacie Boris Gandel. Zabezpečenie ochrany nášho zastupiteľstva majú podľa neho na starosti maďarské orgány. V utorok 4. júna uplynie 93 rokov od podpisu Trianonskej mierovej zmluvy, ktorá po skončení prvej svetovej vojny riešila hranice nového maďarského štátu. Približne 1 500 extrémistov demonštrovalo pred slovenským veľvyslanectvom v metropole Maďarska aj vlani. Demonštrácia vtedy podľa našej diplomacie mala pokojný, ba dokonca až rozpačitý priebeh, neboli výtržnosti ani poškodený majetok. Davu sa pred rokom prihovoril predseda Mládežníckeho hnutia 64 žúp László Toroczkai, ktorý označil mierovú zmluvu z Versailles za najhorší zločin, ktorý svetové dejiny spáchali na maďarskom národe. „Tí, ktorí necítia bolesť v súvislosti s Trianonom, nemôžu byť Maďarmi,” povedal. Prítomní sa vydali na pochod mestom a zastavili sa pri veľvyslanectvách Slovenska, Srbska a Rumunska, od ktorých žiadali udelenie územnej autonómie pre maďarské menšiny žijúce na ich území. Trianonská mierová zmluva podpísaná 4. júna 1920 v parížskom paláci Veľký Trianon rozdelila územie vo vojne porazeného Rakúsko-Uhorska. Okrem stanovenia hraníc moderného Maďarska umožnila vznik viacerých nových krajín vrátane vtedajšieho Československa. Niektorí Maďari dodnes považujú odňatie viac ako 70 percent územia niekdajšieho Uhorska za krivdu.
Maďarsko bude ešte viac riešiť zahraničných Maďarov
28. mája 2013 - (tasr)
Otázky občianstva, územnej samosprávy, používania jazykových práv a symbolov, ale aj téma vzdelávania maďarskej menšiny v zahraničí sa veľmi dôrazne objavia v maďarskej diplomacii. Vyhlásil to v Budapešti štátny tajomník maďarského ministerstva zahraničných vecí Zsolt Németh. Németh podľa agentúry MTI na schôdzke výboru pre zahraničné a právne záležitosti Stálej maďarskej konferencie (MÁÉRT) v súvislosti s maďarským občianstvom povedal, že v záujme plynulého priebehu registrácie zahraničných Maďarov a ich účasti na parlamentných voľbách v roku 2014 prijme vláda množstvo opatrení. Ako príklad uviedol rozvoj konzulárnych služieb. V reakcii na novinársku otázku týkajúcu sa problematiky dvojakého občianstva Németh povedal, že zahraniční Maďari majú právo na to, aby boli maďarskými občanmi a v tom ich maďarská vláda plne podporuje. „Máme nádej, že sa dohodneme so susednými krajinami, s ktorými to potrebujeme, najmä so Slovenskom,” konštatoval v súvislosti s doterajším negatívnym postojom SR k dvojakému občianstvu. MÁÉRT - maďarsko-maďarský summit - vznikol 20. februára 1999. Vláda Ferenca Gyurcsánya prerušila v roku 2004 sériu zasadnutí a hľadala iné formy konzultácií maďarskej vlády s organizáciami zahraničných Maďarov. MÁÉRT napokon po šesťročnej pauze zasadla v roku 2010 prvýkrát. Vlani 23. a 24. novembra sa konalo desiate plenárne zasadanie stálej konferencie.
Nezamestnanosť v Maďarsku klesla viac, ako sa čakalo
http://www.teraz.sk/ekonomika/madarsko-nezamestnanost-pokles/47533-clanok.html
Hankook rozšíri v Maďarsku výrobu pneumatík
http://ekonomika.sme.sk/c/6817272/juhokorejsky-hankook-rozsiri-v-madarsku-vyrobu-pneumatik.html
Forint už dosiahol kurz výhodný pre ekonomiku
http://www.webnoviny.sk/ekonomika/madarsky-forint-uz-dosiahol-kurz-vyh/679232-clanok.html
Slovensko-maďarské projekty z eurofondov
28. mája 2013 - (tasr)
Maďarské Riaditeľstvo národného parku Bükk (BNPI) a Štátna ochrana prírody (ŠOP) SR začali spoluprácu v rámci programu cezhraničnej spolupráce Maďarsko - SR na projektoch „Vytvorenie komplexného systému pre návštevníkov o ochrane prírody v prihraničnej oblasti” a „Biotický výskum predstavujúci základ správy prihraničných pahorkatín z hľadiska ochrany prírody.” TASR o tom informoval Daniel Baláž zo ŠOP SR. Otváracie projektové stretnutie sa koná dnes v Banskej Bystrici. Ako Baláž priblížil komplexný systém pre informovanie návštevníkov, účelom investície je zabezpečenie dôkladnejšieho a informatívnejšieho informovania návštevníkov oblasti o prírodných hodnotách územia. Obdobie realizácie projektu trvá v rokoch 2012 - 2014. Celkové náklady sú 574.418,95 eur, pričom sú plne hradené Európskou úniou (EÚ). V rámci hlavných častí projektu sa vytvorí systém demonštračných miest, prijímacích miest návštevníkov, náučných chodníkov s jednotným vzhľadom. Popri iných aktivitách sa v Maďarsku uskutoční rekonštrukcia prijímacieho miesta pri skale Baglyas-kő, systému náučných chodníkov pri obci Felsőtárkány, rozšíri sa systém tematických ciest s názvom Kamenná cesta úpätím pohoria Bükkalja. Na Slovensku dôjde k rozšíreniu siete informačných tabúľ pri Silickej ľadnici, jaskyni Babia diera a pri Jašteričom jazere. Vytvorí sa aj online informačný systém Programový navigátor, ktorý bude komplexnou zbierkou údajov poskytujúci systematicky zložený interaktívny obsah s možnosťou vyhľadávania pre moderné informačné technológie. Bude informovať o prírodných a kultúrnych hodnotách daného územia, chránených krajinných územiach a ochrane prírody ako jednej zo základných úloh štátu. Baláž k spoločnému biotickému výskumu na oboch stranách slovensko-maďarskej hranice uviedol, že účelom spolupráce je zachovanie a dlhodobé udržanie hodnotného prírodného stavu pahorkatín na severnom úpätí pohorí Bükk a Mátra - v Maďarsku sú to Hevešsko-Boršodská pahorkatina - na Slovensku Cerová vrchovina a Bodvianska pahorkatina. Strany zrealizujú počas projektu (1. 10. 2012 - 30. 09. 2014) prieskumy a výskumy v teréne a spoločne vyhodnotia výsledky. BNPI a ŠOP realizovali v minulosti spoločne množstvo projektov. Nová výskumná činnosť sa týka tak maďarských, ako aj slovenských území. Projektové územie má v Maďarsku rozlohu 64.522 ha, na Slovensku 37.893 ha. Významná časť výskumných úloh sa bude realizovať na štátom chránených územiach, respektíve na území siete chránených území Natura 2000, ktoré ich čiastočne prekrývajú. V Maďarsku ide o územia v župách Borsod-Abaúj-Zemplén, Heves a Nógrád a na Slovensku v Banskobystrickom kraji. Baláž objasnil, že partneri v rámci biotického výskumu zostavia spoločný zoznam chránených a ohrozených rastlinných a živočíšnych druhov, stanovia najdôležitejšie rizikové činitele a technológie podporujúce zásahy v oblasti ochrany prírody. Celkové náklady projektu predstavujú 504.323 eur, pričom 100 % hradí EÚ.
Zakladateľa facebooku videli v Bratislave a Budapešti
http://www.omediach.com/internet/item/1651-zakladatela-facebooku-videli-v-bratislave-aj-v-budapesti
Česi sa ostro pýtajú, čo robíme s pamätníkom legionárom
Vedľa seba ležia vojaci znepriatelených strán. Rusi, vedľa Nemcov, Maďarov, Čechov a Slovákov... - Úvahy o znovu vytvorení sochy padlým legionárom sa údajne hlboko dotkli hrdosti a cti maďarských spoluobčanov:
http://novezamky.sme.sk/c/6815643/cesi-sa-ostro-pytaju-co-robime-s-pamatnikom-legionarom.html
Ostrá nóta z Česka na Slovensko: Zdevastovali hroby legionárov
Historik Ferdinand Vrábel za incidentom vidí maďarských extrémistov...
http://aktualne.atlas.sk/ostra-nota-z-ceska-na-slovensko-zdevastovali-hroby-legionarov/zahranicie/ceska-republika/
Maďari chcú zdaniť príjmy z reklamy, média hovoria o bankrote
27. mája 2013 - (Jozef Tvardzík - Sme)
Maďarská vláda Viktora Orbána chce zaviesť ďalšiu daň. Má prispieť k naplneniu štátneho rozpočtu. O dani, ktorá bude odstupňovaná podľa čistých príjmov z reklamy, by mali hlasovať poslanci 28. mája. Do výpočtu dane sa nezahrnú príjmy z politickej inzercie. Ministerstvo hospodárstva navrhuje, aby majitelia médií platili až 20 percentnú daň z čistých príjmov, ktoré im prináša reklama a iné formy inzercie. Daň v tejto výške sa dotkne médií, čo ročne zarobia z reklamy vyše 10 miliárd forintov (34,5 milióna eur). Najtvrdšie postihne dve komerčné televízie: RTL Klub a TV2. Na základe čistých inzertných ziskov z roku 2011 by TV2 zaplatila na dani 1,8 miliardy forintov a RTL navyše 4,4 miliardy forintov. Do rozpočtu by spolu poslali v prepočte 21,5 milióna eur. Obe televízne spoločnosti podľa serveru Portfolio.hu varovali, že tento krok nemá v Únii obdobu a môže médiá pochovať. Už ich totiž trápi prepad príjmov z inzercie, za päť rokov klesli o polovicu. „Daň nás prekvapila a jej výška je pre nás neakceptovateľná,“ tvrdí v stanovisku TV2. Upozorňuje, že ak daň prejde, môže ju to položiť a bude masovo prepúšťať. „Výnosy z dane sú pre rozpočet zanedbateľné, ide len o pár miliárd forintov, preto je zmysel dane diskutabilný,“ povedal pre server hvg.hu šéf Sanoma Média György Szabó. Denník Napi Gazdaság vypočítal, že prínos z dane bude len 8,1 miliardy forintov (28 milióna eur). Pozbiera sa naň 29 médií. Vláda počíta s deväťnásobkom, čo je pre ekonóma Kálmána Dezsériho nereálne. „Chce sa vymaniť z disciplinárneho konania Bruselu pre vysoký deficit. Pre to Orbán urobí všetko“ tvrdí pre SME. V hre sú eurofondy, o ktoré môžu Maďarsko prísť, ak deficit nestlačí pod tri percentá HDP. Orbán poslal do Bruselu opatrenia na jeho zníženie. Dal zmraziť výdavky vo výške 0,3 percenta HDP, stopol investičné projekty a pohrozil, že selektívne zvýši dane: bankovú, daň z finančných transakcií či dane pre energetický sektor.
EÚ: Tempo finančnej konsolidácie môže byť pomalšie, na rade sú prorastové reformy
http://www.hlavnespravy.sk/eu-tempo-financnej-konsolidace-moze-byt-pomalsie-na-rade-su-prorastove-reformy/103868/
Občania Maďarska ekonomike veria viac
Dôvera spotrebiteľov aj podnikateľov v ekonomiku stúpa...
http://finweb.hnonline.sk/c1-59952540-madari-ekonomike-veria-viac
Fidesz rozdával príbuzným a priateľom trafiky
24. mája 2013 - (Peter Morvay - Sme)
Dohány v maďarčine neznamená len tabak, ale v prenesenom zmysle aj peniaze. Je to vhodné slovo pre škandál, ktorý poškodil maďarskú vládnu stranu Fidesz dokonca aj v očiach vlastných sympatizantov. Začalo sa to ako zvyčajne tvrdením, že vláda Viktora Orbána musí pred niečím ochrániť maďarský ľud. V tomto prípade pred škodlivými následkami fajčenia. Vraj len preto presadil Fidesz zákon, podľa ktorého bude u našich susedov predaj tabaku veľmi obmedzený a viazaný na koncesie. V obci do dvoch tisíc obyvateľov môže byť len jediná trafika predávajúca cigarety a iné tabakové výrobky, vo väčších obciach len jedna trafika na každých dvetisíc obyvateľov. Ďalším deklarovaným cieľom zákona bolo pomôcť malým domácim podnikateľom na úkor veľkých a nadnárodných firiem. Tak výrazné obmedzenie konkurencie či dokonca miestny monopol s veľmi žiadaným tovarom sľuboval majiteľom trafík mimoriadne zisky. Fidesz navyše v parlamente presadzuje aj zvýšenie povolenej marže pre tabakové výrobky. Preto vlastne nikoho neprekvapil zoznam tých, čo v prvom kole koncesie na trafiky získali. Až na drobné výnimky išlo o ľudí a podnikateľov blízkych Fideszu. Koncesiu na trafiku získalo množstvo manželiek, matiek, svokier, súrodencov, detí, susedov a priateľov miestnych či parlamentných poslancov vládnej strany. Fidesz nezabudol ani na svojich prívržencov spoza hraníc, napísal opozičný denník Népszava. Tri trafiky v Ostrihome a ďalších dvoch obciach v Maďarsku si môže otvoriť šéf štúrovskej miestnej organizácie Strany maďarskej komunity. Z 16 koncesií v Ostrihome ich najmenej dvanásť získali ľudia blízki vládnej strane. Pri prideľovaní trafík nehrali politické ohľady žiadnu úlohu. „Ak by sme pri konkurze chceli uplatniť politické hľadiská, nevyhral by ani jediný ľavičiar,“ vysvetľoval v rozhlase Orbán, podľa ktorého trafiku získali stovky takýchto ľudí. Server hvg.hu však zverejnil nahrávku, na ktorej sa komunálni politici Fideszu z mesta Szekszárd dohovárajú na rozdelení tamojších koncesií. „Podstatou je, že to musí byť angažovaný prívrženec pravice,“ znie na nahrávke. Nesplnil sa ani sľub pomoci malým podnikateľom. Veľa ľudí prišlo o svoju jedinú trafiku a tým aj o obživu rodiny. V jednom byte v meste Baja je pritom registrovaných 25 spoločností, ktoré dohromady získali 90 koncesií. A podľa denníka Napi Gazdaság dokonca konečná verzia zákona o trafikách predložená na posúdenie Európskej únii pochádzala z počítača veľkopodnikateľa s tabakovými výrobkami a blízkeho priateľa šéfa poslaneckého klubu Fideszu. Verejné pobúrenie vyvolané rozdeľovaním trafík bolo priveľa aj pre niektorých politikov vládnej strany. Jeden z poslancov miestnej samosprávy za Fidesz v Miškovci oznámil, že sa vzdáva trafík získaných jeho rodinou. Manželka politika, povolaním zubárka, získala štyri koncesie na trafiky, rovnako ako jeho matka dôchodkyňa. Líder opozičných socialistov Attila Mesterházy sľúbil, že v prípade ich príchodu k moci „všetky koncesie na trafiky prešetria“. „Opozícia opäť hrá podľa nôt Fideszu namiesto toho, aby ich roztrhala,“ reagoval známy komentátor Árpád W. Tóta. Problém nezačal s prideľovaním koncesií vlastnej klientele, ale samotnými koncesiami. S nápadom prijatým aj opozíciou, že vie štát najlepšie, kde sa majú predávať cigarety.
Slovenskí a maďarskí graffiti umelci
Maľovali električku, ktorá spropaguje Street Art Festival v Bratislave
http://www.hlavnespravy.sk/bratislava-na-tram-jam-malovali-elektrickuktora-spropaguje-street-art-festival/102892/
Maďarská vláda chce zachrániť rozpočet daňou z reklamy
25. mája 2013 - (čtk)
Maďarská vláda prišla s pracovným návrhom na zavedenie dodatočnej dane z reklamy. Nová daň by spolu s ďalšími opatreniami mala prispieť k zachovaniu tohtoročného rozpočtového deficitu pod tromi percentami hrubého domáceho produktu (HDP), teda pod kľúčovou hranicou pre posudzovanie národných rozpočtov v Bruseli. Vláda Viktora Orbána vlani znížila deficit rozpočtu na dve percentá HDP namiesto plánovaných 2,7 percenta. Európska komisia však vládu karhá za to, že to dosahuje dočasnými opatreniami a predpovedá, že tento rok deficit vzrastie opäť nad tri percentá. Hrozí preto, že komisia by v takomto prípade proti Maďarsku nemusela ukončiť disciplinárne konanie, ktoré voči nemu vedie kvôli nadmerným deficitom už deväť rokov. Vláda ale sľúbila, že plánuje deficit udržať pod tromi percentami a pred dvoma týždňami zverejnila súbor opatrení, ktorými to chce dosiahnuť. Vláda chce zmraziť rozpočtové výdavky a v prípade potreby je pripravená zastaviť financovanie niektorých štátnych investícií. Orbánov kabinet už skôr zaviedol dočasnú daň na banky a niektoré ďalšie ziskové sektory, ako je maloobchod či telekomunikácie. Do tohtoročného výsledku rozpočtového hospodárenia výrazne prehovorí vývoj maďarskej ekonomiky. Kým vlani hrubý domáci produkt Maďarska klesol o 1,7 percenta, v prvom štvrťroku ekonomika zastavila medzikvartálny pokles a v celom tomto roku vláda čaká mierny rast.
Do Maďarska za hudbou
25. mája 2013 - (Katarína Šamajová - pravda.sk)
Je len na skok od južných hraníc a toto leto ponúka naozaj širokú škálu svetovej muziky. Reč je o Maďarsku a letných festivaloch, ktoré tam pripravujú. Jedno z najväčších a najznámejších európskych hudobných open-air podujatí, budapeštiansky Sziget festival, ohlásilo včera ďalšie nové mená. K hviezdam ako Blur, Mika či Ska-P pribudnú aj Franz Ferdinand a Nick Cave so svojou kapelou Bad Seeds. Na ostrove Sziget sa hudobný maratón začne 5. augusta a potrvá celý týždeň. Naživo si tam môžete vypočuť okrem spomenutých napríklad britskú indie formáciu Bat for Lashes, Editors, tanečných Parov Stelar Band aj pankáčov z Bad Religion. Program je rozmanitý a na svoje si prídu priaznivci rozličných štýlov. Denná vstupenka stojí 49 eur, permanentka aj so stanovaním 229 eur a kúpiť ich môžete bez problémov aj na Slovensku v sieti ticketportal. Z novoohlásených mien okrem Nicka Cavea, ktorý príde aj na trenčiansku Pohodu, určite zarezonujú Franz Ferdinand. Zoskupenie, ktoré sa v minulej dekáde výrazne podieľalo na definovaní takzvaného indie-rocku, má stále čo povedať. Koncom augusta plánuje kapela vydať svoj štvrtý štúdiový album. Budapeštiansky Sziget si s čoraz väčším úspechom získava slovenských návštevníkov, pripravenú má aj slovenskú internetovú stránku www.szigetfestival.sk, kde sa o ňom dozviete bližšie informácie. Popri hudobnom vyžití ponúka aj šancu na spoznávanie mesta. „Snahou organizátorov je poskytnúť návštevníkom nielen bohaté a pestré hudobné zážitky a umožniť im vychutnať si pohodu Sziget festivalu - Island of Freedom, ale aj Budapešti, mesta mnohých tvárí a možností. Aj preto majú festivaloví návštevníci možnosť prostredníctvom Sziget Budapešť CITYPASSu cestovať po meste prostredníctvom mestskej dopravy zadarmo,“ vysvetľuje PR manažérka festivalu Silvia Turnerová. Ďalšou hudobnou zastávkou letným Maďarskom by mohol byť druhý najväčší festival v krajine - Volt. Ten sa okrem rodinnej atmosféry či výbornej gastronómie vyznačuje najmä kvalitným výberom interpretov. Po minuloročných Faith No More rolu headlinera prevzali stoner-rockeri z Queens of the Stone Age. Veľkým nápisom na festivalovom plagáte Voltu sa môžu hrdiť aj 30 Seconds to Mars, na ktorých čele stojí spevák a vo voľnom čase hollywoodska hviezda Jared Leto. Výhodou festivalu je pre slovenských návštevníkov aj jeho vzdialenosť. V dňoch 3. - 6. júla sa Volt uskutoční v mestečku Šopron, teda len necelých 100 kilometrov od Bratislavy. Viac o ňom v slovenčine nájdete na stránke voltfestival.sk. Vstupenky rovnako ako na Sziget kúpite v sieti ticketportal.
Maďari neuspeli v petičnom boji proti Slovensku
Malé slovenské víťazstvo nad Maďarskom na pôde Európskeho parlamentu
27. mája 2013 - (tasr)
Slovensko dnes zaznamenalo menší diplomatický úspech na pôde Európskeho parlamentu (EP), keď sa v rámci Výboru EP pre petície (PETI) podarilo zabrániť snahe maďarských europoslancov zmeniť uzavreté rokovanie na verejné. Uviedol slovenský poslanec EP Jaroslav Paška (SNS). Paška, ktorý je podpredsedom parlamentnej frakcie Európa slobody a demokracie (EFD) a jediným z 13 slovenských europoslancov zastúpený v PETI, dlhodobo sleduje úsilie niektorých poslancov z Maďarska presadiť v europarlamente v širšom rozsahu dve petície zamerané proti záujmom Slovenskej republiky. „Pri rozhodovaní o spôsobe prerokovania petícií v rámci schvaľovania programu sme boli úspešní. Maďarský návrh zmeniť uzavreté rokovanie na verejné nezískal dostatočnú podporu,” uviedol pre TASR Paška pred začiatkom zasadnutia PETI, na ktorom sa ako hosť zúčastní aj veľvyslanec SR pri EÚ Ivan Korčok a viacerí slovenskí europoslanci. Podľa Paškových slov sa niektorí maďarskí europoslanci zo skupiny Európskej ľudovej strany (EĽS) pokúšajú za každú cenu presadiť petície proti SR, aby umelo vytvorenými témami prekryli kritiku noviel ústavy, ktoré prijala vláda maďarského premiéra Viktora Orbána (na snímke). Paška tiež upozornil na súvislosť petícií s predvolebnou kampaňou k nadchádzajúcim parlamentným voľbám v Maďarsku. „Orbán si zjavne pripravuje kampaň založenú na vytváraní dojmu, že všetci susedia aj celá Európska únia Maďarom ubližujú a on je jediný, kto ich dokáže chrániť. Preto sa poslanci Fideszu a Jobbiku snažia aj touto cestou v maďarskej verejnosti živiť trianonskú traumu,” zhodnotil Paška pozadie dvoch petícií zo strany občanov Maďarska, ktoré v EP presadzujú maďarskí poslanci. Paška už viackrát konštatoval, že rokovanie o petícii vzťahujúcej sa na uplatniteľnosť Benešových dekrétov nemusí mať pre Slovensko žiadne dôsledky. Otvorenie tejto citlivej témy na pôde EP však podľa neho môže prospieť nemeckej politickej scéne i maďarskej pravici pred tamojšími parlamentnými voľbami.
Benešove dekréty a zákon o občianstve v EP /in camera/
http://www.hlavnespravy.sk/b-zala-v-pondelok-sa-zucastni-vyboru-pre-peticie-europskeho-parlamentu/102442/
Katarína Zavacká: Čo pre nás znamená Dr. Edvard Beneš
Najväčším úspechom E. Beneša bolo spojenecké uznanie pripojenia územia Slovenska, navyše na základe prirodzených hraníc - tokov riek, pretože dovtedy nikdy svoje hranice s Maďarskom vymedzené nemalo. - Na domácej pôde práve československá menšinová politika, ktorá vychádzala menšinám v ústrety v rámci demokratického politického systému, brala z rúk zbrane revizionistom z nemeckej a maďarskej strany, ktorí na medzinárodných fórach potom ťažko mohli operovať „národnostným útlakom“. - Ani Maďari, ktorí na Slovensku ostali po jeho odčlenení z uhorského štátu, neboli prenasledovaní a postupne sa s novou situáciou vyrovnávali. Veď tí, ktorí odišli do Maďarska, sa až do roku 1945 nedočkali ani všeobecného volebného práva, o iných občianskych právach ani nehovoriac:
http://aktualne.atlas.sk/komentare/katarina-zavacka/co-pre-nas-znamena-dr-edvard-benes/
Lidové noviny: Slovensko-uhorský veľtrh
Hlavným hosťom pražského knižného veľtrhu bolo Slovensko. Návštevník si mohol uvedomiť, ako veľmi sa zmenilo (seba)vnímanie Slovenska od čias, keď sme sa rozišli. Vtedy sa slovenská elita riadila esejou starokomunistu a potom novonacionalistu Vladimíra Mináča Kde sú naše hrady. Podľa mináčovského a mečiarovského modelu sú Slováci podrobený národ bez dejín. Dnešné štúdie slovenských historikov i politológov ukazujú obraz sebavedomého národa, ktorý sa hrdo hlási ku všetkému, čo sa dialo na jeho území za tisíc rokov trvania uhorského kráľovstva.
Moja dovolenka v Maďarsku
http://dromedar.topky.sk/clx/11161/1350341/Vyhercovia-sutaze-Moja-dovolenka-v-Madarsku
V centre Budapešti našli bombu, evakuovali ľudí
http://www.webnoviny.sk/svet/v-centre-budapesti-nasli-bombu-evakuo/677192-clanok.html
Poslanec Jobbiku Tamás Gaudi-Nagy spochybnil Osvienčim
29. mája 2013 - (aktuality.sk)
Maďarský poslanec Tamás Gaudi-Nagy hovorí, že bývalý koncentračný tábor Osvienčim neukazuje skutočnú históriu. Organizáciu školských výletov do poľských koncentračných táborov považuje za zbytočné vyhadzovanie peňazí. Tieto vyjadrenia sú ďalším antisemitským prejavom maďarského Jobbiku. Tamás Gaudi-Nagy, člen krajne pravicového Jobbiku, sa vo svojom prejave k návrhu podporiť návštevy žiakov a študentov v bývalom nacistickom koncentračnom tábore vyjadril, že Osvienčim „možno nezobrazuje skutočnú históriu” a školy by nemali byť nútené „platiť také peniaze za jeho návštevy”. Informovala o tom maďarská spravodajská agentúra MTI. Vládna strana Fidesz jeho vyjadrenia odsúdila. Šéf Fideszu Antal Rogán uviedol, že „nikto nemá právo spochybňovať holokaust ako utrpenie miliónov ľudí.” Po náprave volá aj Združenie reformných židovských obcí Mazsihisz, ktoré požaduje, aby parlament „vykonal zákonné procedúry, ktoré by napravili jeho reputáciu. Napriek tomu, že poslanec otvorene holokaust nepoprel, spochybnil spomienkové obrady, ktoré smútia za niekoľkými miliónmi obetí, ktoré v týchto táboroch zomreli. Pošpinil tak pamiatku 400 tisíc Maďarov, ktorí v Osvienčime umreli.” Maďarsko a krajne pravicový Jobbik mali problém s antisemitskými vyjadreniami už v minulosti. Minulý rok navrhol iný poslanec Jobbiku Márton Gyöngyösi spísanie zoznamu židovských poslancov a členov vlády. Svoju požiadavku neskôr obhájil tým, že myslel zostavenie zoznamu osôb s maďarským aj izraelským občianstvom. Tieto vyjadrenia vyvolali protesty občanov, vládnych aj opozičných politikov i veľvyslancov Spojených štátov a Izraela. V minulom roku tiež vyvolalo pobúrenie rozhodnutie pomenovať námestie maďarského mesta Gyömrő po niekdajšom maďarskom vodcovi Miklósovi Horthym, ktorý bol Hitlerovým spojencom. Na margo týchto udalostí navrhol Svetový židovský kongres, aby sa tentokrát zasadnutie nekonalo v Jeruzaleme, ako každý rok, ale v Budapešti. Popieranie holokaustu je trestné vo viacerých krajinách, Maďarsko nevynímajúc. Naši južní susedia prijali zákon v apríli 2010. Prvý Maďar za tento prečin bol odsúdený vo februári tohto roku, za to, že na demonštrácií za slobodu tlače v roku 2011 držal transparent s hebrejským nápisom „Holokaust nikdy nebol”. Dostal podmienečný trest na 18 mesiacov väzenia. Na Slovensku doposiaľ nikto odsúdený za popieranie holokaustu nebol.
Spochybnenie holokaustu poslancom Jobbiku vyvolalo ostré reakcie
24. mája 2013 - (tasr)
Zväz židovských náboženských obcí v Maďarsku (MAZSIHISZ) očakáva od predsedu parlamentu Lászlóa Kövéra opatrenia v súvislosti so štvrtkovým vyhlásením poslanca za ultrapravicové Hnutie za lepšie Maďarsko-Jobbik Tamása Gaudiho-Nagya, ktorý spochybnil hodnovernosť múzea v bývalom nacistickom koncentračnom tábore Osvienčim. Uvádza sa to vo vyhlásení zväzu zverejnenom dnes agentúrou MTI. Poslanci vo štvrtok viedli všeobecnú rozpravu o návrhu uznesenia týkajúceho sa oboznámenia sa s diktatúrami 20. storočia. V reakcii na iniciatívu opozičnej Maďarskej socialistickej strany (MSZP), ktorej cieľom je zabezpečiť, aby každý mladý človek mohol navštíviť pamätné miesto v Osvienčime, Gaudi-Nagy povedal, že sa objavilo množstvo pochybností, či jeho vytvorenie zodpovedá skutočným historickým faktom. Poslanec Jobbiku súčasne položil aj otázku, či je nutné vzdelávacie zariadenia nútiť do takých veľkých výdavkov. MAZSIHISZ v tejto súvislosti poznamenal, že schôdzu viedol Zoltán Balczó z Jobbiku, pričom na vyhlásenie Gaudiho-Nagya nereagoval predsedajúci ani nikto z poslancov. „Poslanec svojím prejavom relativizoval holokaust, čo je súčasnou zbraňou antisemitizmu,” píše sa vo vyhlásení židovského zväzu. Podľa zväzu poslanec Jobbiku zneuctil pamiatku vyše 400.000 maďarských židov, preto žiada predsedu parlamentu, aby urobil potrebné právne kroky na obnovenie dôstojnosti maďarského zákonodarného zboru. MSZP dnes „dôrazne odsúdila a s hnusom odmietla najnovšiu provokáciu Jobbiku”. Socialisti vyzvali generálneho prokurátora Pétera Polta, aby inicioval voči poslancovi Jobbiku trestné stíhanie. Demokratická koalícia (DK) expremiéra Ferenca Gyurcsánya avizovala, že podá na Gaudi-Nagya žalobu.
Poslanec Jobbiku spochybnil hodnovernosť múzea v Osvienčime
Poslanec maďarského parlamentu za ultrapravicové Hnutie za lepšie Maďarsko-Jobbik Tamás Gaudi-Nagy dnes na schôdzke zákonodarného zboru v Budapešti spochybnil hodnovernosť múzea v bývalom nacistickom koncentračnom tábore Osvienčim, informovala agentúra MTI. Poslanci viedli všeobecnú rozpravu o návrhu uznesenia týkajúceho sa oboznámenia sa s diktatúrami 20. storočia. V reakcii na iniciatívu opozičnej Maďarskej socialistickej strany (MSZP), ktorej cieľom je zabezpečiť, aby každý mladý človek mohol navštíviť pamätné miesto v Osvienčime, Gaudi-Nagy povedal, že sa objavilo množstvo pochybností, či vytvorenie tamojšieho pamätného miesta zodpovedá skutočným historickým faktom. Poslanec Jobbiku súčasne položil aj otázku, či je nutné vzdelávacie zariadenia nútiť do takých veľkých výdavkov. Predseda parlamentnej frakcie vládnej strany Fidesz Antal Rogán v MTI zverejnil vyhlásenie, v ktorom zdôraznil, že nikto nemá právo spochybniť holokaust, utrpenie a smrť miliónov ľudí. Rogán dodal, že dôrazne odsudzuje všetky dvojzmyselné vyjadrenia, aké zazneli v parlamentnom prejave poslanca Jobbiku.
Pozvánka
www.oslovma.hu/XXX/BardyPoz.pdf
Slovenský inštitút v Budapešti si Vás dovoľuje srdečne pozvať na vernisáž výstavy Micha Bardy Portréty osobností vo štvrtok 30. mája 2013 o 18.00 hodine v Slovenskom inštitúte: Rákóczi út 15, H-1088 Budapešť - Kurátorka výstavy: Mgr. Radka Nedomová - Výstava potrvá do 25. 06. 2013 - pondelok - štvrtok: 10.00 - 18.00, piatok: 10.00 - 14.00
http://michabardy.com/sk/portret-osobnosti.php#ad-image-0
Železo z pohraničia vykupujú Maďari
23. mája 2013 - (Števo Rimaj - Pravda)
Tony železa a kovov nekončia na juhu stredného Slovenska len v našich zberniach, ale aj v maďarských. Špekulanti spoza hraníc ho vykupujú bez povolenia a potom so ziskom predávajú doma. Starostovia a prevádzkovatelia zberných dvorov so šrotom sa obávajú, že ak sa na Slovensku schváli zákon, ktorý zakáže výkup kovov od fyzických osôb, z biznisu so železom v pohraničí budú profitovať naši južní susedia. Výkupcovia šrotu sú v obciach na juhu Slovenska takmer dennými hosťami. „Aj keď na to nemajú živnosť ani povolenie od obce, od ľudí nekupujú len železo, ale aj nebezpečné kovy, ako sú batérie, hoci na to nemajú licenciu,” hovorí Jozef Filip, starosta obce Kováčovce v okrese Veľký Krtíš. Za železo ponúkajú zlomok ceny, akú by ľudia dostali v našich zberných surovinách. „Chodia k nám bez ohlásenia, najmä starší ľudia sa zbytočného železa pri dome radi zbavujú,” zdôrazňuje Filip. Pravidelné návštevy týchto „obchodníkov” potvrdzujú chlapi, ktorých sme zastihli v miestom pohostinstve. „Chodia nielen k nám, ale aj oveľa hlbšie do regiónu. So sebou si vezmú chlapíka, ktorý im tlmočí a za to mu dajú za deň desať eur. Keby sa im to neoplatilo, asi by to nerobili,” hovorí jeden z nich. Ďalší vysvetľuje, ako je to s cenami. „Za železo núkajú len pár centov, cenu nastavujú čo najnižšie. Ak zistia, že neuspejú, vyjednávajú. No aj tak im zaplatia menej, ako by ľudia dostali v zberniach. Tam im za kilo železa dajú 18 centov a za plech asi 8 centov. Od Maďarov dostanú aj viac ako o polovicu menej,” vykresľuje situáciu ďalší Kováčovčan. Chlapi hovoria aj o tom, ako je to s výkupom nebezpečného odpadu. „Za autobatériu ponúkajú jedno euro. Pritom v Maďarsku dostanú za kilo batérie 56 centov. Keďže batéria váži desať a viac kíl, spočítajte si, koľko na tom zarobia,” zdôrazňuje ďalší z mužov. Obchodníci spoza hraníc nehľadia na platnú legislatívu u nás. Výkup by podľa nej mohli realizovať iba v prípade, ak by mali povolenie z príslušného úradu životného prostredia, teda živnosť na vykonávanie tejto činnosti, a ak by mali súhlas obce, v ktorej železo vykupujú. S vývozom nebezpečných kovov za hranice by muselo súhlasiť ministerstvo životného prostredia. Podľa informácií Pravdy, ktoré potvrdili aj na úradoch životného prostredia, výkupcovia kovov, ktorí jazdia po obciach, takéto povolenie nemajú. Fungujú ako fyzické osoby, ktoré chcú od ľudí kúpiť kov, čím nepáchajú trestnú činnosť. Do obcí však chodia bez ohlásenia na obecnom úrade. Starosta Kováčoviec povedal, že už ich niekoľkokrát upozorňoval, že tam nemajú čo robiť. Neustále monitorovať situáciu, či v obci zase nie sú výkupcovia kovov, však nemôže. Výkupcovia kovov bez povolení nie sú v obciach žiaduci aj pre množiace sa krádeže. Starostka Slovenských Ďarmôt vo Veľkokrtíšskom okrese Denisa Árvayová vysvetľuje, že po obci sa pohybujú aj ľudia, ktorí si nevšímajú len železo. A v nočných hodinách potom zlodeji odnášajú všetko, čo má nejakú cenu. Bez stopy miznú kradnuté veci aj zlodeji. Preto obviňovať z krádeží ľudí, ktorí chodia cez deň železo vykupovať, nemôžu. Podľa krajskej policajnej hovorkyne v Banskej Bystrici Márie Faltániovej prípady krádeží polícia eviduje a rieši ich. No podnety na výkupcov kovov zatiaľ od ľudí nedostala. Pôsobenie výkupcov kovov z Maďarska cítia aj slovenské spoločnosti zaoberajúce sa výkupom železa a kovov. Majiteľ zberných surovín v Rimavskej Sobote Igor Albert vysvetľuje, že Maďari kovy vykupujú od obyčajných ľudí, ktorí tvoria v ich prípade až 90 percent klientely. „Ak zákon o zákaze výkupu kovov od fyzických osôb poslanci schvália, do Maďarska poputuje ešte viac kovov ako doteraz,” myslí si Albert. Dôvodom je podľa neho zlá sociálna situácia obyvateľov v južných okresoch, ktorí si svoje rodinné rozpočty často zlepšujú zbieraním starého železa a jeho predajom do šrotu. „Ak to budú mať robiť zadarmo v prospech zberných dvorov v obciach, buď to robiť nebudú vôbec, alebo ho radšej predajú výkupcom z Maďarska,” nazdáva sa majiteľ zberných surovín. Ministerstvo životného prostredia zdôvodňuje pripravovaný návrh zákona snahou predísť krádežiam. Podľa hovorcu Maroša Stana až 80 percent odovzdaných kovov pochádza z trestnej činnosti. Majitelia zberní s tým však nesúhlasia. „Možno niekde v menších zberných dvoroch sa stane, že odkúpia aj kradnutú vec, no u väčšiny to neplatí. U nás je dvor sledovaný kamerami a od každého predajcu si berieme identifikačné údaje. Pravidelne nás kontrolujú štátne orgány. Ak by niekto priniesol napríklad kanalizačný poklop, nezobrali by sme ho,” povedal Albert. Pripravovaný zákon predpokladá, že ľudia budú staré železo zadarmo odovzdávať na zberné dvory, ktoré majú zriadiť obce. Starostka Slovenských Ďarmôt tvrdí, že ak na tieto aktivity nedostanú peniaze, sami to nezvládnu. „Veď nám chýbajú peniaze na základné zabezpečenie chodu obce,” podotýka. Starosta Kováčoviec Filip má podobný názor, „je najľahšie hodiť ďalšiu zodpovednosť na obce. Mať zberný dvor to neznamená mať len ohradený priestor. Dvor musí spĺňať viaceré legislatívne podmienky, čo je finančne náročné,” dodal Filip.
V. Orbán: Pekné a vzrušujúce diskusie o novej ústave sa skončili
23. mája 2013 - (tasr)
Diskusie o novej ústave boli pekné a vzrušujúce, ale ich obdobie sa skončilo. Vyhlásil to dnes v Budapešti maďarský premiér Viktor Orbán, ktorý sa stretol s predsedom ústavného súdu Péterom Paczolaym. Orbán podľa spravodajského servera Hvg.hu zdôraznil, že so schôdzkou s Paczolaym počkali, kým ústavný súd zaujme stanovisko k štvrtej novele ústavy. Maďarský ústavný súd v utorok odmietol podanie ombudsmana Mátéa Szabóa v prípade najnovšej novely základného zákona. Szabó namietal, že novelu možno z viacerých dôvodov považovať za neplatnú. “Predpokladom stability demokratickej krajiny a jej harmonického fungovania je, aby ústavný súd a vláda viedli dialóg,” konštatoval premiér po schôdzke s Paczolaym. Dodal, že takúto dôležitú inštitúciu si je potrebné ctiť. Podľa Orbánových slov si demokracia vyžaduje diskusiu, ale život v demokratickom štáte si vyžaduje aj to, aby sa diskusia upokojila a skončila. Paczolay ocenil rozhovor s Orbánom, ktorého informoval o doterajších skúsenostiach súvisiacich s novým kompetenčným a procesným poriadkom ústavného súdu. Zdôraznil, že je dôležité, aby vedúci politici, vláda i parlament reagovali na rozhodnutia súdu a zabudovali ich do svojej práce. Ombudsman Szabó sa na súd obrátil 23. apríla s tým, že voči novele ústavy možno namietať z formálneho aj procesného hľadiska. Okrem iného kritizoval, že o viacerých pozmeňujúcich návrhoch k novele podaných na poslednú chvíľu v neprebehla v pléne parlamentu diskusia. Poslanci maďarského parlamentu schválili novelu ústavy 11. marca. Vládnuce strany Fidesz a KDNP do nej zakomponovali viaceré prechodné ustanovenia, ktoré ústavný súd vlani v decembri zrušil. Obsahuje aj niektoré staršie právne normy, ktoré verdikt ústavného súdu označil za protiústavné. Novela vstúpila do platnosti 1. apríla. Proti úprave ústavy sa uskutočnilo množstvo demonštrácií v Budapešti, ale aj v Bruseli. Novelu ústavy preverujú Európska komisia i Benátska komisia.
Orbán pripútal študentov ku kolu
23. mája 2013 - (ik - Pravda)
Reťaz je síce oproti plánom o polovicu dlhšia, maďarská vláda sa však zámeru pripútať absolventov vysokých škôl k svojej vlasti nevzdala. Budapeštiansky parlament v utorok večer rozhodol, že študenti si po promócii budú musieť v Maďarsku odrobiť toľko rokov, koľko im na získanie diplomu prispieval štát. Sporná novela zákona, ktorej návrh pred pol rokom vyhnal do ulíc tisíce rozhnevaných mladých Maďarov, prešla hladko. Vláda Viktora Orbána má v parlamente pohodlnú dvojtretinovú väčšinu. A hoci demokratická opozícia bola proti, radikálni nacionalisti z Jobbiku Orbánov Fidesz pri prijímaní nového „vlasteneckého” pravidla plne podporili. Po vlne zimných pouličných protestov, v rámci ktorých študenti v Budapešti obsadzovali univerzity, blokovali križovatky i dunajské mosty, spravila vláda čiastočný ústupok. Kým pôvodne plánovala absolventov držať nasilu doma po dobu dvojnásobne dlhšiu ako študovali, čo by napríklad pri šesťročnom štúdiu medicíny pre mladých lekárov znamenalo, že si v Maďarsku budú musieť odkrútiť až dvanásť rokov, napokon sa uspokojila so zásadou jedna k jednej. Na splnenie tejto povinnosti, ktorou sa budú musieť zaviazať podpisom vyhlásenia na začiatku štúdia, dostanú dvadsaťročnú lehotu. Ak záväzok porušia, budú musieť štátu splatiť všetko, čo do ich vysokoškolského štúdia investoval, aj príslušnými úrokmi. Vrátiť peniaze budú musieť aj tí študenti, ktorí školu z vlastnej viny nedokončia. Orbánova vláda do novely zákona na poslednú chvíľu vpašovala ešte jednu úľavu, od ktorej si sľubuje, že by mohla podporiť jej prioritnú populačnú politiku: z pracovnej povinnosti v Maďarsku sa budú môcť vykúpiť tie bývalé poslucháčky, ktoré privedú na svet prinajmenšom tri deti. Študenti i demokratická opozícia nazývajú nové pravidlá, aké podľa nich s výnimkou Bieloruska nikde inde v Európe nezaviedli, „pripútaním ku kolu”. Socialisti i stredoľavicové hnutie Spolu 2014 už oznámili, že ponižujúcu novelu ihneď zrušia, ak sa im na budúcu jar podarí vo voľbách Orbána poraziť. „Namiesto toho, aby vláda vytvárala pracovné miesta a mladým poskytla podmienky na dôstojné uplatnenie sa vo vlasti, robí z nich poddaných,” vyhlásil líder socialistov Attila Mesterházy. „Pred maďarskými študentmi spúšťajú železnú oponu,” tvrdí zase líder Spolu 2014, expremiér Gordon Bajnai, ktorý Orbánovej vláde vyčíta, že odkedy prišla k moci, vyhnala už do sveta pol milióna mladých Maďarov, ktorí doma pre seba nenašli žiadnu perspektívu. Orbánovi však veľmi záležalo na tom, aby vysokoškolsky vzdelaných ľudí udržal doma. „Maďarská spoločnosť má oprávnený nárok na to, aby za podporu vysokoškolského štúdia niečo na výmenu dostala. Nebudeme za dane našich občanov vychovávať lekárov a ďalšiu inteligenciu pre cudzie prosperujúce štáty,” citovala premiéra agentúra MTI, po tom, čo vláda v marci presadila novelizáciu ústavy umožňujúcu prijatie nového pravidla. Vlani totiž ústavný súd rozhodol, že zaväzovanie poslucháčov študujúcich so štátnou podporou na prácu v Maďarsku je v rozpore s právom na slobodný výber zamestnania, pod ktoré spadá aj právo zamestnancov na voľný pohyb. Kým domácu ústavnú prekážku si Orbánova vláda bez väčších problémov zrušila, jej pokus zabrániť odlevu mozgov ešte môže naraziť v Bruseli. Európska komisia už skúma, či Budapešť neporušila jednu z kľúčových zásad únie, ktorou je voľný pohyb pracovnej sily.
V kauze vrážd Rómov žiadal obhajca miernejší trest, nie doživotie
http://www.teraz.sk/zahranicie/vrazda-romovia-proces-dozivotie/47155-clanok.html
Diskriminácia voči Rómom pretrváva
http://www.hlavnespravy.sk/ai-skporusovanie-ludskych-prav-na-slovensku-vidime-najma-v-diskriminacii-romov/101852/
Rudolf Chmel: Spôsob, akým sa deti učia o menšinách, neprispieva k tolerancii
22. mája 2013 - (tasr)
Slovenské deti sa o tuzemských menšinách učia málo, čo neprispieva k vytváraniu vzájomnej tolerancie. Myslí si to bývalý vicepremiér pre menšiny Rudolf Chmel (Most-Híd). „Viaceré analýzy ukázali, že rozsah, v akom sa slovenské deti učia o tuzemských menšinách a spôsob, akým sú menšiny zobrazované, sú nepostačujúce a neprispievajú k vytváraniu vzájomnej tolerancie,” povedal k správe o stave školstva. Chmelovi v nej okrem iného chýba komplexné riešenie problematiky národnostného školstva. „Výchove a vzdelávaniu príslušníkov menšín je venované úplné minimum. Pritom menšinové školy zohrávajú v živote komunít patriacich k národnostným menšinám aj inú úlohu než slovenské školy v živote majoritného obyvateľstva,” povedal Chmel v pléne. Bývalého vicepremiéra by zaujímalo, aké kroky chystá ministerstvo školstva pre národnostné školy, ktoré sú poddimenzované a podfinancované. To sa však v správe podľa vlastných slov nedozvedel. Podľa poslanca Smeru-SD Ľubomíra Petráka je však normatív na žiaka na školách s vyučovacím jazykom národnostnej menšiny oproti štandardným slovenským školám vyšší. „Normatív na žiaka v týchto školách je oproti štandardným školám 108 percent,” vyhlásil. Chmel sa dotkol aj otázky spájania škôl na zmiešanom území. Podľa ministra Dušana Čaploviča (Smer-SD) by to malo prispieť k lepšiemu spolunažívaniu menšiny s väčšinou. „S tým sa nedá veľmi súhlasiť,” vyhlásil Chmel. Zdôraznil, že každá škola má svoje špecifiká, najmä pokiaľ ide o menšinové školy. „Národnostné školy majú za úlohu nielen podávať rovnaké učivo ako iné školy len v inom jazyku, ale aj rozvíjať etnickú identitu svojich žiakov, pestovať kultúrne aspekty vychádzajúce z menšinovej príslušnosti,” poznamenal. Petrák nechápe obavy zo zlučovania škôl, ktoré sú podľa neho účelovo politické. „Na gymnáziu v Senci sídli v jednej budove gymnázium s vyučovacím jazykom maďarským aj slovenským a nikomu to neublížilo. Tie dve školy koexistujú desaťročie,” podčiarkol vládny poslanec.
V Bratislave sa stretlo vyše 150 slovenských aj zahraničných archivárov
http://www.hlavnespravy.sk/uk-v-bratislave-sa-stretlo-vyse-150-slovenskych-aj-zahranicnych-archivarov/101312/
Áder v Ľubľane: Medzi Maďarskom a Slovinskom nie sú konflikty, iba úlohy
21. mája 2013 - (tasr)
Medzi Maďarskom a Slovinskom nie sú žiadne konflikty, iba úlohy čakajúce na vyriešenie, povedal dnes v Ľubľane maďarský prezident János Áder po schôdzke so slovinskou hlavou štátu Borutom Pahorom. Podľa agentúry MTI Áder ako úlohy menoval rozvoj spoločnej infraštruktúry, dopravných sietí a prepojenie energetických systémov. Novinárom maďarský prezident povedal, že rozvoj infraštruktúry môže byť realizovaný sčasti zo zdrojov Európskej únie. Svojho slovinského partnera Áder požiadal, aby podporoval cezhraničnú spoluprácu malých a stredných podnikov. Maďarský prezident sa dnes stretne ešte s predsedom parlamentu Jankom Veberom a s premiérkou Alenkou Bratušekovou. Slovinský prezident - Danilo Türk - navštívil Maďarsko 8. marca 2012, kedy ho prijal jeho maďarský partner Pál Schmitt.
Poľsko-maďarská spoločnosť Wizz Air lieta do Gruzínska
http://www.teraz.sk/ekonomika/polsko-wizz-air-gruzinsko-lety/46748-clanok.html
Maďarsko opäť znížilo kľúčovú úrokovú sadzbu
http://finweb.hnonline.sk/c1-59958800-madarsko-opat-znizilo-klucovu-urokovu-sadzbu
Maďarské banky budú ďalej obmedzovať úvery
21. mája 2013 - (sita)
Maďarské banky budú v nasledujúcich dvoch rokoch napriek výraznému uvoľneniu menovej politiky pravdepodobne ďalej obmedzovať úvery firmám. Uviedla to v utorok maďarská centrálna banka v správe o finančnej stabilite. Centrálna banka od augusta znížila úrokové sadzby o spolu 225 bázických bodov na 4,75 %. Voľná monetárna politika zmiernila tempo medziročného poklesu korporátnych úverov tento rok o zhruba jeden percentuálny bod po tom, čo sa úvery vlani prepadli o zhruba 6 %, uviedla banka. Maďarský bankový sektor zaznamenal v posledných rokoch veľké straty. Finančné ústavy v krajine čelia najvyššej mimoriadnej dani v Európskej únii, ktorú tamojšia vláda zaviedla v čase, kedy banky po globálnej finančnej kríze čelili rastúcemu objemu zlých úverov. Maďarská centrálna banka tiež v utorok uviedla, že zahraničné banky naďalej sťahujú peniaze z krajiny a tento trend bude pravdepodobne pokračovať. Úvery v pomere k celkovému objemu vkladov v maďarských bankách počas nasledujúcich dvoch rokov klesnú pod 100 % zo súčasnej úrovne 110 %. V čase pred krízou úvery predstavovali 140 % bankových vkladov.
OTP bude nakupovať
http://ekonomika.sme.sk/c/6810293/sef-otp-polovica-bank-v-madarsku-moze-byt-na-predaj-otp-bude-nakupovat.html
Trasa R4 Košice - Milhosť /k hranici s Maďarskom/ je hotová na 87 % a mosty na 90 %
http://www.aktuality.sk/clanok/229129/trasa-r4-kosice-milhost-je-hotova-na-87-a-mosty-na-90/
O tolerancii a spolupráci na konferencii mladých Európanov
21. mája 2013 - (tasr)
Dodržiavanie ľudských práv, vzájomné porozumenie, tolerancia a spolupráca a tiež dobrovoľníctvo a zmysluplné trávenie voľného času - to všetko sú témy, ktorými sa v týchto dňoch vo Zvolene zaoberajú mladí ľudia na medzinárodnom podujatí Heuréka - konferencia mladých Európanov. Na konferencii prednáša 26 mladých ľudí, žiakov a študentov základných, stredných a vysokých škôl. Keďže rok 2013 je Rokom európskeho občana, príspevky sú nielen v slovenčine, ale aj v iných európskych jazykoch, angličtine, nemčine, španielčine, taliančine, maďarčine, bulharčine a chorvátčine. Podľa Anny Ostrihoňovej, riaditeľky Súkromného centra voľného času Heuréka, ktoré je hlavným organizátorom konferencie, prednášajú aj deti, ktoré žijú v dvojjazyčnej rodine. Napríklad ich rodičia pochádzajú zo Srbska a Chorvátska, otcovia z Talianska či USA. „Z konferencie chceme založiť tradíciu a každý rok sa venovať novým témam. Pokúsime sa na ňu získať viac peňazí a pozvať do Zvolena aj viac hostí zo zahraničia,“ uviedla ďalej organizátorka. Účastníkov konferencie čaká okrem samotných prednášok aj pestrý sprievodný program. Uvidia napríklad v akcii karatistku Denisu Peškovú, bronzovú medailistku z majstrovstiev Európy a čaká ich aj výstup na Pustý hrad, spojený s animačným programom.
Szijjártó s predsedom SMK o spolupráci podnikateľov
21. mája 2013 - (tasr)
Za prehĺbenie spolupráce malých a stredných podnikateľov SR a Maďarska sa prihovárali dnes v Budapešti štátny tajomník úradu vlády zodpovedný za zahraničné záležitosti a zahraničnú ekonomiku Péter Szijjártó a predseda Strany maďarskej komunity (SMK) József Berényi. Pre agentúru MTI hovorkyňa sekretariátu štátneho tajomníka Éva Vargová uviedla, že účastníci schôdzky navrhli, aby na plánovanom budapeštianskom medzivládnom stretnutí predstaviteľov SR a Maďarska 2. júla zaradili do programu rokovania aj otázku prehĺbenia spolupráce malých a stredných podnikov pri verejných súťažiach. Szijjártó a Berényi sa zhodli aj na tom, že by sa uvedená medzivládna schôdzka mala zaoberať aj otázkou poľnohospodárskej spolupráce oboch krajín.
Rast priemernej hrubej mzdy v Maďarsku sa v marci zrýchlil
http://www.teraz.sk/ekonomika/madarsko-mzda-rast/46867-clanok.html
Martonyi na konferencii o terorizme: Treba zabrániť šíreniu radikalizmu
29. mája 2013 - (tasr)
Radikalizmus, extrémizmus a terorizmus sa prelínajú, preto je potrebné zabrániť šíreniu radikalizmu v spoločnosti, vyhlásil dnes v Budapešti v úvode dvojdňovej medzinárodnej konferencie o prevencii proti terorizmu maďarský minister zahraničných vecí János Martonyi. Podľa agentúry MTI pred 180 expertmi, diplomatmi a predstaviteľmi občianskych organizácií z 50 krajín šéf maďarskej diplomacie zdôraznil, že čoraz väčšie nebezpečenstvo znamenajú osamotení teroristi a nové teroristické skupiny. Martonyi podotkol, že internet ponúka možnosti na jednoduchý nábor teroristov, čo je dôvodom k upriameniu pozornosti na prevenciu v boji proti terorizmu. Generálny tajomník Rady Európy Thorbjorn Jagland, ktorý pozdravil účastníkov konferencie videoposolstvom, pripomenul, že spoločnosť sa nemôže stať uzavretejšou kvôli boju proti terorizmu. Pritom však štáty musia ochrániť svojich občanov a je tiež nutné dodržiavať ľudské práva, to všetko podľa jeho slov znamená obrovskú výzvu z pohľadu boja proti terorizmu.
Martonyi: Medzi právnym systémom EÚ a členských krajín by mala byť rovnováha
21. mája 2013 - (tasr)
Medzi právnym systémom Európskej únie a členských krajín by mala byť rovnováha, pritom je potrebné si ctiť odlišné ústavné a politické zriadenie členských štátov, vyhlásil dnes maďarský minister zahraničných vecí János Martonyi v úvode medzinárodnej konferencie o vynucovaní práva Európskej únie voči členským krajinám únie. Podľa agentúry MTI na podujatí, ktoré zorganizoval Výskumný ústav spoločenských vied Maďarskej akadémie vied (MTA), šéf diplomacie zdôraznil, že vzťah právneho systém EÚ k systému práva členských krajín, najmä ústavného práva, nie je novou témou v únii a úzko súvisí s jej vývojom a budúcnosťou. Martonyi poznamenal, že mnohí sa domnievajú, že je potrebné tieto vzťahy predefinovať a vytvoriť medzi nimi rovnováhu. Dodal, že EÚ si musí ctiť rovnoprávnosť členských krajín, ich národnú identitu, ale aj politické a ústavné zriadenie. „Bez tejto úcty nemôže fungovať integrácia,” podčiarkol.
CDU chce zvážiť možnosť zákazu symbolov komunistickej diktatúry
http://www.hlavnespravy.sk/cdu-chce-zvazit-moznost-zakazu-symbolov-komunistickej-diktatury/101368/
Orbán po slovnej prestrelke s Merkelovou: Nemáme spor s Nemeckom
23. mája 2013 - (tasr)
Maďarská vláda nemá spor s nemeckou kancelárkou Angelou Merkelovou a ani Fidesz s nemeckou vládnucou Kresťanskodemokratickou úniou (CDU), zdôrazňoval v Bruseli po summite EÚ maďarský premiér Viktor Orbán. Podľa agentúry MTI v súvislosti s nedávnou slovnou prestrelkou medzi Orbánom a Merkelovou predseda maďarskej vlády pred novinármi konštatoval, že nemožno obísť skutočnosť, že v Nemecku budú na jeseň voľby. “Maďarsko nechce zasahovať do nemeckej vnútornej politiky a nechce sa stať ani témou tamojšej kampane,” povedal Orbán a vyhlásil, že členom svojej vlády nariadil, aby nekomentovali žiadne udalosti nemeckej kampane. Merkelová minulý týždeň v Berlíne kritizovala ústavné zmeny, ktoré boli zrealizované v Maďarsku. “Urobíme všetko pre to, aby sme Maďarsko dostali na správnu cestu, ale nie hneď vyslaním kavalérie,” nechala sa počuť. Orbán sa voči tomu ohradil, avšak nielen voči kritike, ale aj voči tomu, čo označil za skrytú narážku na okupáciu Maďarska hitlerovskými vojskami v roku 1944. “Nemci už poslali kavalériu do Maďarska - a to v podobe tankov. Nech neposielajú, to je naša prosba. Nebol to dobrý nápad, neosvedčil sa,” konštatoval predseda vlády v Budapešti, čo vyvolalo medzi Nemeckom a Maďarskom napätie.
Bývalý eurokomisár Péter Balázs: EPP bude voči maďarskej vláde menej tolerantná
21. mája 2013 - (tasr)
V prípade, že sa v rámci Európskej ľudovej strany (EPP) do popredia dostanú normy Európskej únie, tak sa môže situácia zmeniť a aj napriek ostrému protestu maďarských poslancov EPP bude môcť rátať maďarská vláda s poklesom tolerancie, vyhlásil dnes bývalý maďarský eurokomisár Péter Balázs pre maďarskú rozhlasovú stanicu Klubrádió. V reakcii na ostré prejavy zo strany nemeckej kancelárky Angely Merkelovej na adresu Maďarska bývalý eurokomisár konštatoval, že EPP bude voči Maďarsku kvôli jeho búrlivej vnútornej politike a ústavným riešeniam menej ľútostivá. Balázs, ktorý bol aj šéfom maďarskej diplomacie, vyjadril názor, že maďarsko-nemecké vzťahy značne zaťažuje vyjadrenie premiéra Viktora Orbána, ktorý povedal: „Nemci už poslali kavalériu do Maďarska - a to vo forme tankov. Nech neposielajú, to je naša prosba. Nebol to dobrý nápad, neosvedčil sa.” Podľa Balázsa bolo možné očakávať, že blížiacimi sa nemeckými voľbami bude Nemecko dávať dôraz na spoločné hodnoty a na dodržiavanie pravidiel. „Nemecko podopiera celú EÚ, financuje vyše štvrtinu systému, z čoho profituje bohato aj naša krajina (Maďarsko). Preto právom očakávajú, že ak nám vyhovujú európske peniaze, tak by sme mali dodržiavať pravidlá únie,” zdôraznil Balázs. Merkelová v Berlíne kritizovala ústavné zmeny, ktoré boli zrealizované v Maďarsku. Orbán sa ohradil, avšak nielen voči kritike, ale aj voči tomu, čo označil za skrytú narážku na okupáciu Maďarska hitlerovskými vojskami v roku 1944. To vyvolalo medzi Nemeckom a Maďarskom napätie. Podľa agentúry Associated Press Merkelová konštatovala, že na budúce by bolo lepšie z akejkoľvek slovnej prestrelky vynechať slovo „kavaléria”. Orbánove vyjadrenie spolu s článkom na webovej stránke nemeckého týždenníka Spiegel, pod titulkom „Orbán obviňuje Merkelovú z používania nacistických metód”, znepokojilo nemeckú vládu. Minister zahraničných vecí Guido Westerwelle v pondelok obvinil Orbána z „poľutovaniahodného vykoľajenia, ktoré jasne odmietame”.
Maďarská diplomacia sa snaží uhladiť škandál
Orbánova irónia mierila na Merkelovej rivala
22. mája 2013 - (ik - Pravda)
Maďarská diplomacia sa snaží uhladiť škandál, ktorý v Nemecku vyvolala poznámka premiéra Viktora Orbána. Pred jeho stredajším stretnutím s kancelárkou Angelou Merkelovou na bruselskom summite EÚ Budapešť vydala oficiálny výklad Orbánových výrokov, ktoré v Berlíne pochopili ako urážku najhrubšieho zrna. „Orbán obviňuje Merkelovú z nacistických spôsobov,” napísal napríklad Spiegel online. Podľa Budapešti však ide o „poľutovaniahodné nedorozumenie“, lebo terčom ironického šľahu mala byť nie Merkelová, ale jej hlavný vyzývateľ v nadchádzajúcich septembrových voľbách. Orbán minulý piatok v rozhlasovom rozhovore dostal otázku, čo si myslí o Merkelovej slovách o vyslaní kavalérie do Maďarska. „Aby bolo jasné: Nemci už do Maďarska kavalériu vyslali. Prišla v podobe tankov. Našou prosbou je, aby už nijakú neposielali. Nebol to dobrý nápad. Neosvedčil sa,“ pripomenul premiér inváziu nacistických vojsk z jari 1944, ktorou si Hitler poistil váhajúceho vojnového spojenca. Merkelová deň predtým v rozhlasovej besede jazdectvo skutočne spomenula. Nie však v zmysle, že by ho chcela do Maďarska vyslať. Kancelárka sa síce pripojila k varovaniu Bruselu pred porušovaním európskych noriem, prihovárala sa však za „dialóg s maďarskými priateľmi, ktorých treba nasmerovať na správnu cestu“. „Netreba hneď vyslať kavalériu,“ brzdila kancelárskeho kandidáta opozičnej sociálnej demokracie Peera Steinbrücka, ktorý v besede navrhoval tvrdé opatrenia proti Orbánovej vláde. „Maďarský premiér reagoval na vyjadrenie Peera Steinbrücka, v ktorom sociálnodemokra­tický líder navrhol vylúčenie Maďarska z Európskej únie,“ spresnilo včera maďarské ministerstvo zahraničných vecí, ktoré „rozhodne odmietlo“, aby Maďarsko a jeho vláda boli vťahované do rozbiehajúcej sa volebnej kampane v Nemecku. Berlín patrí medzi najostrejších kritikov ústavných zmien, ktorými sa Orbánova vláda snaží zabetónovať svoju moc. Maďarský ústavný súd práve včera bezmocne konštatoval, že nemá právomoci vecne posúdiť najnovšiu novelu základného zákona, do ktorého vládnuca väčšina v marci vrátila ústavným súdom už raz zrušené ustanovenia. Necitlivé prirovnanie súčasnej nemeckej politiky k praktikám z čias Hitlera v Berlíne ostro odsúdila nielen opozičná ľavica, ale aj Merkelovej kresťanskí demokrati, ktorí sa v kritike partnerskej strany z rodiny európskych ľudovcov doteraz krotili. „Nemysliteľné prirovnanie k nacistom, čo bola doteraz doména gréckych demonštrantov, vypovedá o Orbánovej postupujúcej strate zmyslu pre realitu,“ povedal pre Spiegel online predseda parlamentného zahraničného výboru z CDU Ruprecht Polenz. Liberálny šéf diplomacie Guido Westerwelle zase Orbánov šokujúci výrok označil za „poľutovaniahodné vyšinutie, ktoré jednoznačne odmietame“.
Čo dnes povie Orbán v Bruseli Merkelovej?
http://www.aktuality.sk/clanok/229227/co-dnes-povie-orban-v-bruseli-merkelovej/
Gábor Fodor: Orbán sa musí ospravedlniť Merkelovej
21. mája 2013 - (tasr)
Maďarský premiér Viktor Orbán sa ešte dnes musí ospravedlniť nemeckej kancelárke Angele Merkelovej za svoje vyjadrenia, v opačnom prípade spôsobí nenapraviteľné škody maďarskému hospodárstvu, píše sa vo výzve zakladateľa liberálnej maďarskej strany Liberálisok (Liberáli) Gábora Fodora. Vo výzve zverejnenej na internetovej stránke maďarskej komerčnej televízie ATV Fodor vyhlásil, že každému politikovi sa stane, že formuluje nešťastne. V takom prípade treba okamžite odvolať vyjadrenia, ktoré možno zle interpretovať a ospravedlniť sa za chybu. „Maďarský premiér dlhuje už niekoľko dní ospravedlnenie. Ak to neurobí, ohrozí tak budúcnosť maďarskej ekonomiky,” dodal. Maďarský rezort diplomacie dnes oznámil, že Orbánove piatkové slová reagujúce na Merkelovú zle pochopili v Nemecku. Podľa ministerstva maďarský premiér reagoval iba na kandidáta na post nemeckého kancelára - opozičného sociálneho demokrata Peera Steinbrücka, ktorý nedávno hovoril o možnom vylúčení Maďarska z EÚ. Merkelová v Berlíne kritizovala minulý týždeň ústavné zmeny, ktoré boli zrealizované v Maďarsku. Orbán sa ohradil, avšak nielen voči kritike, ale aj voči tomu, čo označil za skrytú narážku na okupáciu Maďarska hitlerovskými vojskami v roku 1944. „Nemci už poslali kavalériu do Maďarska - a to vo forme tankov. Nech neposielajú, to je naša prosba. Nebol to dobrý nápad, neosvedčil sa,” konštatoval Orbán, čo vyvolalo medzi Nemeckom a Maďarskom napätie. Orbánove vyjadrenie spolu s článkom na webovej stránke nemeckého týždenníka Spiegel, pod titulkom „Orbán obviňuje Merkelovú z používania nacistických metód”, znepokojilo nemeckú vládu. Minister zahraničných vecí Guido Westerwelle v pondelok obvinil Orbána z „poľutovaniahodného vykoľajenia, ktoré jasne odmietame”.
Vaše tanky už nechceme, odkázal Orbán Nemcom
21. mája 2013 - (hn)
Maďarský premiér Viktor Orbán prilial olej do ohňa najnovších sporov s nemeckými politikmi. Tých nepriamo prirovnal k lídrom nacistického Nemecka. „Nemecko už raz poslalo svoje tanky do Maďarska,” ostro reagoval Orbán na slová nemeckej kancelárky Angely Merkelovej. Tá prednedávnom kritizovala deficit demokracie v politike Orbánovej pravicovej vlády. Nepáči sa jej najmä prijímanie kontroverzných zákonov či kroky proti socialistickej opozícii. „Urobíme všetko pre to, aby sme naviedli Maďarsko na správnu cestu, ale nebudeme tam rovno posielať armádu,” povedala šéfka vlády v Berlíne. Ešte tvrdšie vystúpil proti Budapešti líder opozičných sociálnych demokratov v Nemecku Peer Steinbrück. Rovno vyzval na vylúčenie Maďarska z Európskej únie. Dôvodom má byť najmä prijatie zákonov, ktoré posilnili moc vlády nad súdmi či centrálnou bankou. V reakcii na tieto slová si Orbán rozhodne nedával v maďarskom rozhlase servítky pred ústa. „Našou prosbou je, aby už k nám Nemci neposielali svoje tanky. Ani vtedy to nebol dobrý nápad a nefungovalo to,” vyhlásil Orbán.
Napätie medzi Merkelovou a Orbánom
20. mája 2013 - (tasr)
Zahraničné médiá si všímajú napätie medzi nemeckou kancelárkou Angelou Merkelovou a maďarským premiérom Viktorom Orbánom. “Orbán chcel opäť provokovať a opäť sa mu to podarilo,” cituje maďarská opozičná rozhlasová stanica Klubrádió názor nemeckého denníka Süddeutsche Zeitung k tvrdým vyhláseniam premiéra na adresu Nemecka. Podľa Süddeutsche Zeitung Orbán nepriamo prirovnal Merkelovú k vodcom Tretej ríše a rozhorčená reakcia nemeckého ministra zahraničných vecí Guida Westerwelleho nenechala na seba dlho čakať. Orbánove nacistické prirovnanie spôsobilo zomknutie nemeckej politiky, konštatoval nemecký týždenník Der Spiegel, ktorý ocenil ostrú reakciu Westerwelleho. “V uplynulom období sa rýchlo začali kaziť vzťahy medzi Maďarskom a veľkou časťou Európy. Najmä západní politici sa domnievajú, že Orbán sa snaží uchmatnúť príliš mnoho, keď mení ústavu, alebo keď maďarská vláda hrá pravidelne na nacionalistickú strunu,” píše Der Spiegel. “Maďarsko je v únii ostro kritizované za pravicovo-nacionalistickú politiku Fideszu. Hlavným dôvodom kritiky je, že súdnictvo už nie je úplne nezávislé, že sloboda slova a tlače bola obmedzená. Menšiny sú pod tlakom a antisemitizmus silnie. Nacionalistické smerovanie sa dotýka aj Rakúska, pretože hrozí vyvlastnenie majetku rakúskych farmárov, ktorí si kúpili pôdu v Maďarsku,” poznamenáva rakúsky denník Kurier, ktorý sa tiež venuje konfliktu Merkelová-Orbán. Ponaučením nemecko-maďarskej slovnej prestrelky, ktorá spôsobila v oboch krajinách vzrušenie, podľa amerického denníka Washington Post je, že nabudúce bude treba vynechať z diskusií slovíčko “kavaléria”. Podľa britského denníka Daily Telegraph diplomatický spor zvyšuje tlak na vzájomné nemecko-maďarské vzťahy, ktoré sa “občas stávajú krehkými”.
Nemecko-maďarská slovná prestrelka graduje
Merkelovej kritiku ústavných zmien v Maďarsku označil Orbán za narážku na okupáciu
20. mája 2013 - (tasr)
Nemecká kancelárka Angela Merkelová kritizovala v Berlíne ústavné zmeny, ktoré boli urobené v Maďarsku. A maďarský premiér sa ohradil, avšak nielen voči kritike, ale aj voči tomu, čo označil za skrytú narážku na okupáciu Maďarska hitlerovskými vojskami v roku 1944. To vyvolalo medzi Nemeckom a Maďarskom napätie, napísala dnes agentúra Associated Press. A konštatovala, že na budúce by bolo lepšie z akejkoľvek slovnej prestrelky vynechať slovo „kavaléria”. Roztržka sa začala vo štvrtok, keď Merkelová na výročnom stretnutí politikov, predstaviteľov ekonomiky a žurnalistov - Europaforum WDR - povedala, že napriek obavám o deficit demokracie v Maďarsku je tento problém možné vyriešiť. „Urobíme všetko pre to, aby sme Maďarsko dostali na správnu cestu - ale nie hneď vyslaním kavalérie,” citovala ju vo svojej analýze agentúra Associated Press. Nemecko a Európska únia opakovane vyjadrili obavy nad zmenami v maďarskej ústave, ktoré mnohí odsúdili ako nedemokratické. Merkelovej použitie slova kavaléria bolo v Nemecku chápané ako narážka na dve poznámky Peera Steinbrücka z opozičnej SPD, ktorý v septembrových voľbách kandiduje proti Merkelovej. Povedal, že si vie predstaviť vylúčenie Maďarska z EÚ, vzhľadom na jeho antidemokratické tendencie. Merkelová použila Steinbrückovu terminológiu z roku 2009, keď tento politik kvôli daňovému sporu so Švajčiarskom zo žartu hovoril o vyslaní kavalérie do alpskej krajiny, ak budú Švajčiari naďalej chrániť nemeckých daňových hriešnikov. V piatok reagoval na Merkelovej slová o kavalérii maďarský premiér Viktor Orbán. Povedal, že „Nemci už poslali kavalériu do Maďarska - a to vo forme tankov. Nech neposielajú, to je naša prosba. Nebol to dobrý nápad, neosvedčil sa,” odkázal vo vysielaní Kossuth Rádió. Hovoril o nacistickej invázii Maďarska počas druhej svetovej vojny v roku 1944. Jeho vyjadrenie spolu s článkom na webovej stránke nemeckého týždenníka Spiegel, pod titulkom „Orbán obviňuje Merkelovú z používania nacistických metód”, znepokojilo nemeckú vládu. Minister zahraničných vecí Guido Westerwelle v dnešnom komuniké obvinil Orbána z „poľutovaniahodného vykoľajenia, ktoré jasne odmietame”. Ďalšie reakcie na seba nenechali čakať. Predseda Európskeho parlamentu, Nemec Martin Schulz kritizoval Orbánove slová. „Obsah jeho vyjadrenia je taký absurdný, že ho netreba ani komentovať,” povedal dnes pre Spiegel Online. „Som si istý, že veľmi dobre vedel, že kancelárka adresovala Maďarsku trocha ironické napomenutie”. Medzinárodná organizácia na ochranu ľudských práv, Human Rights Watch, vyzvala tento týždeň Európsku úniu, aby zabezpečila, že Maďarsko zmení svoju ústavu a ďalšie zákony tak, aby boli v súlade s medzinárodnými normami. AP v tejto súvislosti spomína škálu vecí, od nezávislosti súdnictva až po práva bezdomovcov. A dodáva, že Orbánova strana Fidesz využila svoju dvojtretinovú väčšinu v parlamente na schválenie zákonov, vrátane novej ústavy, ktoré podľa kritikov oslabujú kontrolu vládnej moci.
Únia bezmocnosti
Orbán neustále a plánovane podvádza - Treba urobiť všetko, aby sa Maďarsko vrátilo na správnu cestu
17. mája 2013 - (Peter Morvay - komentare.sme.sk)
Treba urobiť všetko, aby sa Maďarsko vrátilo na správnu cestu, povedala vo štvrtok Angela Merkelová. Pred pol rokom si ešte kancelárka po rokovaní s Viktorom Orbánom pochvaľovala, ako si maďarský premiér „vzal k srdcu kritiku európskych partnerov“ a ako pokročil v reformách požadovaných Úniou. Orbán však na Merkelovú zahral len obvyklé divadlo: keď bolo najhoršie, niečo sľúbil a potom to nesplnil, urobil len kozmetické zmeny či kritizované opatrenia nahradil inými, ešte horšími. Merkelová a európski lídri nie sú takí hlúpi, aby po troch rokoch nevideli, že ich Orbán neustále a plánovane podvádza. Ak však nechcú rovno priznať neschopnosť, môžu sa len tváriť, že jeho sľubom znovu uverili. Únia má dnes oveľa vážnejšie starosti, ako je Maďarsko, a európski ľudovci potrebujú poslancov Fideszu v europarlamente. Čo je však najdôležitejšie, príklad Maďarska ukazuje, že Únia má rovnaký základný problém ako eurozóna: je to projekt len do dobrého počasia. Tak ako sa pri eurozóne nepočítalo s vývojom k horšiemu či so špinavou hrou jej členov, ani zakladatelia Únie si nelámali hlavu, či majú páky na členov, čo odmietnu dodržiavať pravidlá spolupráce, demokracie a právneho štátu. Tieto mechanizmy nechýbajú pre naivitu zakladateľov, skôr pre bytostnú neschopnosť politikov riešiť problémy s predstihom a nespoliehať sa len na to, že možno ani nenastanú. Únia a eurozóna by asi ani nevznikli, ak by už pred založením riešili aj bezpečnostné opatrenia na hrozby, akým dnes čelia - pre veľa politikov a kandidátov na členstvo by stratili príťažlivosť. Dokázať zastaviť Orbána je pritom pre Úniu bytostne dôležité nielen v politickej rovine. Orbán má čiastočne pravdu, že sa môže stať príkladom pre ďalšie vlády. No nie v tom, ako si poradiť s krízou, ako tvrdí Budapešť. Orbánovci sa môžu stať príkladom toho, ako sa udržať pri moci aj napriek tomu, že sa situácia maďarskej ekonomiky a občanov neustále zhoršuje: ako možno zatajiť to, ako je možné odmietať šetrenie a reformy a až do poslednej chvíle žiť z rezerv, z rozkrádania peňazí v druhom penzijnom pilieri a z podobných prechodných riešení a odsúvať krach aspoň do ďalších volieb. To je „riešenie“, ktoré je v porovnaní so šetrením a s reformami, ktoré voliči nechcú, pre veľa európskych politikov čoraz lákavejšie. Stále viac ich uvažuje o tom, že ak to prejde Orbánovi, mohlo by aj im.
Maďarský ústavný súd odmietol anulovať zmeny v ústave
21. mája 2013 - (sita)
Maďarský ústavný súd v utorok zamietol žiadosť parlamentného ombudsmana o anulovanie kontroverzných zmien v ústave, pre ktoré krajine hrozia sankcie zo strany Európskej komisie. Ochranca práv Máté Szabó ešte v apríli vyjadril názor, že novela obmedzujúca právomoci súdu a opätovne zavádzajúca opatrenia, ktoré predtým zrušil, je sama „protiústavná”, a to po formálnej i obsahovej stránke. Súd však v rozhodnutí zverejnenom na internete označil námietky formálneho charakteru za nepodložené, zatiaľ čo sporný obsah podľa vlastných slov posudzovať nemôže. Maďarský parlament, v ktorom koalícia premiéra Viktora Orbána disponuje dvojtretinovou väčšinou, v marci novelizoval ústavu štvrtýkrát od nástupu jeho vlády k moci v roku 2010. Takzvaný štvrtý dodatok vyvolal kritiku doma i v zahraničí, pričom obavy z nových ustanovení okrem Bruselu vyjadrila taktiež Rada Európy.
Ombudsmanove podanie k 4. novele ústavy ústavný súd odmietol
http://www.hlavnespravy.sk/madarsko-ombudsmanove-podanie-k-4-novele-ustavy-ustavny-sud-odmietol/101315/
K 4. novele maďarskej ústavy - O ombudsmanovom podaní rozhodne súd
20. mája 2013 - (tasr)
V utorok sa skončí 30-dňová lehota maďarského ústavného súdu, ktorý musí rozhodnúť o podaní ombudsmana Mátéa Szabóa v záležitosti štvrtej novely ústavy. Podľa ochrancu ľudských práv totiž možno novelu z viacerých dôvodov považovať za neplatnú. Szabó sa na súd obrátil 23. apríla s tým, že voči novele ústavy možno namietať z formálneho aj procesného hľadiska. Na základe podaní, ktoré ombudsman v tejto súvislosti dostal, v podaní na súd okrem iného uvádza, že o viacerých pozmeňujúcich návrhoch k novele podaných na poslednú chvíľu v parlamente neprebehla plenárna diskusia. Népszabadság pripomína, že mimochodom práve novela ústavy umožňuje, aby podanie na ústavný súd mohol predložiť aj ombudsman. Novela ústavy však súčasne vylučuje, aby ústavní sudcovia sa mohli vyjadrovať k jednotlivým ustanoveniam ústavy. Szabó sa preto odvoláva na procesné nedostatky a upozorňuje na to, že k podstate parlamentnej práce patrí diskusia v pléne o predkladaných návrhoch. Poslanci maďarského parlamentu schválili novelu 11. marca. Do ústavy vládne strany Fidesz a KDNP zakomponovali viaceré prechodné ustanovenia, ktoré ústavný súd vlani v decembri zrušil a obsahuje aj niektoré dávnejšie právne normy, ktoré podľa verdiktu ústavného súdu boli označené za protiústavné. Novela vstúpila do platnosti 1. apríla. Proti úprave ústavy sa uskutočnilo množstvo demonštrácií v Budapešti, ale aj v Bruseli. Novelu ústavy preveruje Európska komisia (EK) i Benátska komisia.
Tokajský vínny deputát dorazil z Košíc do Abaújszántó
20. mája 2013 - (tasr)
Tokajský vínny deputát dorazil z Košíc do Abaújszántó v Maďarsku uplynulú sobotu. Počas osláv Dňa mesta Košice ho do maďarského partnerského mesta v rámci projektu Tokajská vínna cesta slávnostne vypravil primátor mesta Košice Richard Raši. „Projekt Tokajská vínna cesta slúži na zvýšenie úrovne hospodárskej a sociálnej integrácie v cezhraničnej oblasti. Rozvíja spoluprácu partnerských miest na historickej Tokajskej vínnej ceste,” informovala Zuzana Bérešová z komunikačného referátu košického Magistrátu. Spresnila, že počas osláv Dňa mesta Košice každoročne ožíva tradícia tokajského vínneho deputátu odoslaného z Magistrátu mesta Košice do historickej Tokajskej oblasti, konkrétne do jeho projektového partnerského mesta Abaújszántó. „Primátor Raši vyprevadil slávnostne ozdobený vinársky koč z Historickej radnice 4. mája. Vinársky deputát šiel cez Miškovec do tradičného tokajského mesta Abaújszántó, kde ho slávnostne prijal starosta mesta uplynulú sobotu 18. mája, v rámci svojich tradičných májových vinárskych slávností počas Dňa sv. Iva,“ doplnila Bérešová. Celé podujatie symbolizuje priateľskú spoluprácu a historickú spolupatričnosť miest v Tokajskom regióne. Vinný deputát s vzácnym tokajským vínom sa do Košíc - bývalej brány Tokajskej oblasti - vráti v septembri tohto roku počas Košických vinárskych slávností.
Komunistickým pohlavárom a agentom maďarská vláda zruší príplatky k dôchodku
20. mája 2013 - (tasr)
Maďarská vláda zruší príplatky k dôchodkom 109 bývalým komunistickým pohlavárom, ktorí zrejme boli agentmi vtedajšej tajnej služby, prípadne ich dedičom. Oznámil to v nedeľu štátny tajomník rezortu verejnej správy a justície Bence Rétvári. V relácii televízie Hír TV štátny tajomník povedal, že na ministerstve zriadili špeciálnu komisiu. Tá preverila zhruba 1000 ľudí, ktorí v komunistickom režime dostali štátne vyznamenanie a preto mali nárok na príplatok k dôchodku. Na základe preverovania komisia rozhodla zrušiť príplatky vo výške 8000-16.000 forintov (27,53-55,06 €) osobám, ktoré zohrali úlohu pri búraní demokratického systému v období rokov 1945-49, pri potlačení revolúcie v roku 1956, alebo boli vysokými funkcionármi Maďarskej socialistickej robotníckej strany (MSZMP) či jej mládežníckej organizácie KISZ, prípadne pracovali v tajných službách. „Počet tých, ktorých sa opatrenie bude týkať, ešte nie je konečný. Komisia ešte preveruje aj ďalšie príplatky k dôchodkom,” dodal Rétvári. Podľa jeho slov v nadchádzajúcich dňoch pošle ministerstvo uvedeným ľuďom oznámenie o zrušení príplatku, ktorý nebudú dostávať od augusta. Tieto príplatky dostávali na základe štátneho vyznamenania, je však zrejmé, že im ich udelili v súvislosti s ich činnosťou vo zväzku III/III vtedajších tajných služieb, konštatoval štátny tajomník.
Robert Fico chce byť prezidentom
http://hnonline.sk/slovensko/c1-59960710-fico-oznamil-vedeniu-smeru-ze-chce-byt-prezidentom
Fico neinformoval vedenie strany Smer-SD, že chce byť prezidentom
http://www.parameter.sk/sk/sekcia/z-domova/2013/05/29/fico-neinformoval-vedenie-ze-chce-byt-prezidentom
SNS nesúhlasí s televíznou propagáciou maďarčiny na bohoslužbách
19. mája 2013 - (tasr)
Slovenská národná strana (SNS) rešpektuje autonómne postavenie cirkvi a hlboko si váži nezameniteľný prínos jej predstaviteľov v národno-emancipačnom procese slovenského národa. Historicky prvý prenos katolíckej bohoslužby v maďarčine na Slovensku na sviatok Turíce a v roku 1150. výročia príchodu sv. Cyrila a sv. Metoda však považuje SNS za veľmi nešťastné a nie vhodné rozhodnutie aj v kontexte úsilí o vymenovanie samostatného biskupa Maďara. Pre TASR to uviedol prvý podpredseda SNS Rafael Rafaj. Podľa SNS by cirkev “namiesto propagácie maďarčiny mala zabezpečiť celebrovanie omší v štátnom jazyku pre každého Slováka žijúceho na južnom Slovensku”. Odvysielanie omše tretieho najvýznamnejšieho kresťanského sviatku Zoslanie Ducha Svätého len pre úzky jazykový okruh maďarsky hovoriacich občanov Slovenska, ktorí bohoslužby v materinskom jazyku aj tak sledujú na maďarskej verejnoprávnej stanici, podľa Rafaja nemá nič spoločné s budovaním národných kresťanských tradícií. Cirkev by mala radšej riešiť, aby zabezpečila bohoslužby v štátnom jazyku pre na juhu žijúcich Slovákov, ktorí k nim v zmiešaných obciach nemajú často prístup “SNS by uvítala, keby Konferencia biskupov Slovenska (KBS) skôr riešila diskrimináciu slovenských veriacich žijúcich na južnom a východnom Slovensku, ktorí stále nemajú možnosť v obciach prevažne s väčšinovým maďarsky hovoriacim obyvateľstvom pravidelne počuť slovo božie v slovenčine. V polovici 90. rokov sa tak dialo až v 394 obciach a podľa informácií SNS jazyková diskriminácia veriacich Slovákov rôznymi cirkvami stále nie je odstránená,” vyhlásil Rafaj. Podľa informácií zverejnených KBS televízny prenos katolíckej bohoslužby v maďarčine so slovenskými titulkami na verejnoprávnej stanici RTVS má byť na slávnosť zoslania Ducha Svätého v dnes o 11:00 na Dvojke.
Csatáryho kvôli deportáciám vypočujú v Budapešti právnici z USA
http://www.hlavnespravy.sk/magyar-nemzet-csataryho-kvoli-deportaciam-vypocuju-v-budapesti-pravnici-z-usa/102321/
Veď sa, Pišta, neurážaj! - Potreba ospravedlňovať sa?
http://igorhornak.blog.sme.sk/c/329628/Ved-sa-Pista-neurazaj.html
Štefan Hríb: Povedať prepáč a pykať - Péter Hunčík: Len tak ďalej, Pišta! - František Mikloško: Vízia spoločnej budúcnosti / Chápme našich Maďarov / Treba začať odspodu / Dôležité gesto zmierenia / Ale čo bude ďalej?
https://www.facebook.com/photo.php?fbid=422187237880258&set=a.165789530186698.33779.147596498672668&type=1&relevant_count=1
Povedať prepáč a pykať
27. mája 2013 - (Štefan Hríb - Týždeň)
Keď sme minulý týždeň vyšli s dvojjazyčnou obálkou a niektorými textami, vedel som, že príde aj nevôľa. Ale prekvapilo ma, z akých strán prišla. Prvá obálka s textom Slováci, prepáčte! a posledná s titulom Bocsánat, Magyarok! spolu s dvoma textami, v ktorých sa László Surján z Fideszu ospravedlnil nielen za maďarizáciu, ale aj za maďarskú aroganciu a pocit kultúrnej nadradenosti voči Slovákom, a ja som vyjadril ľútosť nad brutalitou Trianonu a Benešových dekrétov voči Maďarom, vyvolali niektoré pozoruhodné reakcie. Slovenské médiá a elity Surjánov postoj buď odignorovali, alebo ho bez citovania zhodili. Mimoriadne nenovinársky sa zachoval denník SME, ktorý bez základného spravodajstva o slovách podpredsedu Európskeho parlamentu uverejnil iba komentár, v ktorom vylúčil Surjána z okruhu ľudí, ktorí by mohli k zmiereniu prispieť a čokoľvek vážne povedať. A zväčša liberálne elity, ktoré inak o humanizme a vciťovaní sa zoširoka rečia, tie zborovo mlčali. Lebo, veď Surján je kresťanský demokrat, všakáno... Ale nie je to problém liberálov. Hlboko veriaci protestant, bývalý veľvyslanec v Maďarsku Štefan Markuš, v reakcii na sociálnych sieťach napísal, že mi chýba poznanie historických súvislostí Trianonu a že zmeniť sa musia Maďari, inak sa nič nedá robiť. Lebo veď my brvno v oku nemáme, všakáno... Ale nie je to dokonca ani výlučný problém nás Slovákov. Pál Csáky vo svojom blogu rovno napísal, že som ako Fico, pretože chcem dobré vzťahy medzi Slovenskom a Maďarskom, ale na maďarskú menšinu u nás kašlem. Lebo veď sa nepoznáme dlhé roky a nevieme, čo kto robil pri Dzurindovom podraze s územným členením Slovenska, či pri Hedvige Malinovej, všakáno... Nestačím sa diviť, čo spôsobí, keď jeden Slovák povie, že aj na Maďaroch boli vykonané krivdy a jeden Maďar odpovie, že cíti krivdy vlastného národa na Slovákoch. Nechcem byť nespravodlivý, ale zatiaľ som z toho vyrozumel iba toto: ešte aj tá progresívnejšia časť Slovákov pripúšťa akékoľvek kroky k zmiereniu iba vtedy, ak ich robia oni samotní. Neviem, či je to nadutosť, alebo zištný záujem kruhov tolerancie, alebo len závisť, ale je to smutné poznanie. A to, že časť našich Maďarov, narcisti typu Csákyho, nepripúšťa žiadne zmierenie, len svoje klamavé ja, je bez publikovateľného vysvetlenia. Nevôľu som očakával, jej smer nie. Ale aspoň viem zasa o kúsok viac. Medzi Slovákmi a Maďarmi je hlboký problém, aj v každom z nás zvlášť, ale o to zaujímavejšou výzvou je naša budúcnosť.
Len tak ďalej, Pišta!
27. mája 2013 - (Péter Hunčík - Týždeň)
Po voľbách Toku 2012 sa istý slovenský novinár opýtal, čo bude teraz so slovensko-maďarskými vzťahmi, keď oproti sebe stoja dvaja takí politici ako Robert Fico a Viktor Orbán. Obaja majú obrovské ego, obaja držia svoje strany pod prísnou kontrolou a radi usmerňujú priebeh udalosti bez opozičného názoru. Nuž, na novinársku otázku som odpovedal, že aj ja mám obavy zo „spolupráce” Fico - Orbán, veď o nich vieme aj to, že rozumejú boju a milujú konfrontácie. Prešlo niekoľko mesiacov a nestalo sa nič. Potom sa uskutočnilo aj osobné stretnutie a znova sa nič nestalo. Presnejšie, stalo sa to, že obidvaja premiéri začali hovoriť, ako medzi Budapešťou a Bratislavou v podstate ani nie sú vážne problémy. Ba čo viac, v jednom svojom prejave Orbán uviedol Maďarom Slovensko ako vzor, čo sa doteraz nikdy nestalo. Čestne priznávam, že som následne s veľkou dávkou škodoradosti čítal mnoho „krvavoústych” blogerov z maďarskej strany, ktorí boli očividne zmätení. Veď oni čakali na Orbána práve preto, aby mohli nadávať a vrieskať za podpory vlády a namiesto toho im Šéf hodil červenú kartu, že Čuš!
Dôležité gesto zmierenia
A voľaktorý deň sa stalo aj to, že známa osobnosť Fideszu, László Surján, odovzdal vyznamenanie za prácu, vykonanú v záujme slovensko-maďarských vzťahov, Štefanovi Hríbovi. Ten ho prijal a napísal Lászlóovi Surjánovi ospravedlňujúci list, v ktorom popri iných veciach uviedol aj neuralgické body slovensko-maďarských vzťahov. Na to všetko potom aj Surján napísal ospravedlňujúci list a uviedol hriechy Maďarov. Tak toto je skutočne zarážajúce, koktal istý menšinový politik. Bol by som zvedavý na to, či Orbán o tejto veci vedel, pokračoval. Všeobecný zmätok dobre charakterizuje článok, v ktorom istý maďarský menšinový blogerský vodca vyjadruje svoju mienku o veci. Ide o to, že Surján vo svojom liste spomína také maďarské hriechy, ktoré by priemerný človek maďarskej národnosti nemohol bez obáv zo zhnusenia, opľutia, ba vylúčenia zo spoločenstva ani len napísať, nieto ešte, aby sa za ne ospravedlňoval. Lenže Surján nie je obyčajný maďarský smrteľník. On je podpredsedom EÚ, poslancom Fideszu a ešte si možno predstaviť, že je aj Šéfovým priateľom. A vtedy je možné aj to, že Šéf predsa len o celej veci vedel. A keď je to tak, nuž vtedy musí prísť Čuš, však veru?! Nuž, čo urobí v takomto prípade maďarský blogerský vodca na Slovensku? Namiesto kritiky Surjána sa pustí do Hríba, obviní ho zo zámerného prekrúcania, a potom mu vysvetlí, ako treba správne chápať maďarské dejiny. Na konci článku vysloví, že Hríb je „v maďarskej otázke” na Ficovej úrovni. Čiže z celého nerozumie nič. Ale ostaňme pri podstate. Poldruha roka existuje tandem Orbán - Fico, a predsa nevypukla medzi dvoma krajinami vojna. Je bezproblémový, dalo by sa povedať, nudný mier. Pravda, väčšina ľudí dobre vidí, že vo vzťahu dvoch krajín sa neuskutočnilo žiadne zásadné opatrenie, ale Fica ani Orbána sa nikto neodváži kritizovať alebo im povedať, že sú vlastizradcovia. A keby to niekto aj povedal, ani vtedy by sa nestalo nič, veď pozícia obidvoch premiérov je stabilná ako žula. A to sa veru ešte za dvadsaťštyri rokov nestalo. A ako sa tak na to pozerám, títo dvaja budú ešte päť-šesť rokov určovať priebeh dejín na oboch stranách Dunaja. Z toho všetkého sa natíska otázka, čo sa stane vtedy, ak rozličné príčiny a okolnosti (tlak zo strany EÚ, hospodárska situácia, sociálne problémy a podobne) dvoch Vodcov predsa len donútia, aby začali vyjednávať? Na to by som odpovedal, že tou formou, akou riadili veci počas uplynulého poldruha roka, sa už v žiadnom prípade nesmie ďalej pokračovať. Usporiadanie slovensko-maďarských vzťahov nemôže závisieť od „panského huncútstva” dvoch premiérov, teda od toho, či práve majú, alebo nemajú náladu diskutovať. Môžu hovoriť hocičo, problémov je dosť a všetko sa predsa nedá pozametať pod koberec len preto, že oni sa rozhodli, že teraz sa nepovadíme! Treba zodpovedne rokovať, tak ako de Gaulle a Adenauer.
Ale čo bude ďalej?
A kto by mohol rokovať za súčasnej situácie? Nuž výlučne oni dvaja. Jedine oni by mohli garantovať, že rokovania budú naozaj rokovania. Oni by napríklad mohli vysloviť aj to, že slovensko-maďarské vzťahy nie sú vôbec tragické, lebo u nás nie sú etnické hroby, ako je to po celom svete. A jedine oni by vedeli zastaviť „dobroprajných podrazníkov”, ktorí, odvolávajúc sa na svoje historické znalosti, vždy chcú začať či presnejšie podraziť rokovania najťažšími úlohami a každú odpoveď začínajú slovom „ale”, čo v skutočnosti znamená „nie”. A len Viktor Orbán a Robert Fico by vedeli vysvetliť občanom, že teraz nepotrebujeme vykrikovanie a emocionálne výpady, ale potrebujeme ľudí, ktorí dokážu niečo urobiť a prijať drobné gestá, ľudí, ktorí protistranu nechcú poraziť a ponížiť, ale chcú sa s ňou dohodnúť. Tak, ako to píše László Surján. Pravda, on nie je Orbán, ale ktohovie. Možno, že predsa je jeho priateľom. Ešte nikdy som sa nestretol s Lászlóom Surjánom. Jeho názory však dobre poznám a väčšinu z nich nedokážem prijať. Jeho názory na regulovanie pôrodnosti, na homosexualitu, na rodinu sú na svetelné roky vzdialené od mojich. Hoci sa obidvaja považujeme za Maďarov, veľmi sa líšia ešte aj naše názory, súvisiace s úlohou a poslaním Maďarov. Teraz však napísal list, ktorý sa dá len ťažko pochopiť nesprávne. Vo svojom liste naliehavo žiada dialóg a rokovania. Tak teda si s ním treba sadnúť a začať rokovania. Či už Orbán o tomto liste vedel, alebo nie.
Vízia spoločnej budúcnosti
27. mája 2013 - (František Mikloško - Týždeň)
Ostatné vystúpenia Štefana Hríba v Budapešti pri preberaní medzinárodnej Ceny zmierenia a spolupráce, a následne na stránkach .týždňa, týkajúce sa vzťahov medzi Slovákmi a Maďarmi, a potom odpoveď podpredsedu Európskeho parlamentu, kresťanského demokrata Lászlóa Surjána, vyvolali veľkú pozornosť a nádej. Chcel by som v tejto súvislosti vysloviť niekoľko mojich pohľadov na vzťah a spolužitie Slovákov a Maďarov na Slovensku i v Európskej únii. Slováci a Maďari majú spoločné dejiny. Každý iný pohľad na Slovensku vedie k frustrácii a zbytočnému napätiu. Svätý Štefan bol aj mojím a naším slovenským kráľom. Kým príchod Cyrila a Metoda znamená pre nás vznik písma, liturgického jazyka a prvých literárnych diel, a teda prvé náboženské a kultúrne sebauvedomenie, nasmerované k Rímu, vznik uhorského štátu na čele s kráľom Štefanom, nás definitívne ukotvuje v západnej civilizácii a robí nás Slovákov už navždy účastnými na stredoeurópskych dejinách. Robí nás už navždy účastnými aj na spoločných udalostiach, kultúre a mentalite, ktorá viac ako geografické hranice určuje priestor, ktorý voláme stredná Európa.
Treba začať odspodu
Tieto spoločné deje a udalosti sa vinú celými našimi dejinami, neobišli nás ani potom, ako sme sa v roku 1818 stali súčasťou Česko-Slovenska, a paradoxne, vyvrcholili práve v období komunizmu. Patrili sme do sovietskej zóny vplyvu a osobitne nás spájajú a už navždy budú spájať obete komunizmu. V oboch našich krajinách sú to tisíce mŕtvych, desaťtisíce väznených z politických dôvodov, tisíce odvlečených zo svojich domovov, desaťtisíce emigrantov z politických dôvodov, a samozrejme, osudy ich najbližších na slobode. Tieto obete idú v obidvoch krajinách ponad náboženstvo, ponad národnosť, ponad rodovú príslušnosť. Títo ľudia netrpeli v prvom rade pre rast hrubého domáceho produktu, ale pre ľudskú dôstojnosť, svedomie a slobodu pre každého. Títo ľudia nás priviedli až ku slobode. Ich odkaz nás už navždy zaväzuje, aby sme svojou ľahostajnosťou a egoizmom neurobili ich obeť márnou. Už viac ako jedenásť storočí tu vedľa seba žijeme. Maďari a Slováci. Viac ako osem storočí, napriek všetkým dejinným vírom, sme žili spolu s ďalšími národmi Uhorska v duchu odkazu svätého Štefana. Obdobie devätnásteho a dvadsiateho storočia znamenalo v našich vzťahoch vážny zvrat, čo nakoniec v tomto priestore viedlo k rozpadu starých zoskupení a vzniku nových štátov. V tomto období sa vzťahy Slovákov a Maďarov stali kontroverzné a udialo sa mnoho krívd - na jednej i druhej strane. Po novembri 1989 sme sa snažili v slovenskom a maďarskom parlamente dvakrát prijať spoločné vyhlásenie oboch týchto parlamentov k niektorým tienistým stránkam našich spoločných, moderných dejín, ale márne. Tienisté udalosti ešte príliš zasahovali do súčasnosti a nedokázali sme na oboch stranách nájsť politicky dostatočný odstup. Maďarskí a slovenskí biskupi prijali vyhlásenia, ktoré vyjadrovali ľútosť nad spáchanými neprávosťami z jednej i druhej strany a vyjadrovali nádej na pokojné budúce spolunažívanie - ale bez väčšej odozvy medzi veriacimi. A tak sa zdá, že vzájomné porozumenie bude treba budovať odspodu, od jednotlivých ľudí a zoskupení. Príklad Štefana Hríba a Lászlóa Surjána je preto veľkým povzbudením do budúcnosti.
Chápme našich Maďarov
Aké sú naše výhľady do budúcnosti? Bol som dva roky na čele slovenskej delegácie, ktorá spolu s českou delegáciou hľadala v období 1990 až 1992 podobu nového štátoprávneho usporiadania. Argumentácia a prístup každej strany boli asi takéto: česká strana zdôrazňovala potrebu rýchlej transformácie, rýchle pripojenie sa k západným štruktúram v EÚ, rýchly vstup do NATO Slovenská strana s tým všetkým súhlasila, ale vždy dodala: áno, to je všetko pekné, ale... Za tým ale bolo to, že my ako Slováci máme ešte svoje špecifické podmienky, ktorými boli väčšia viditeľnosť Slovenska vo svete, väčšia spoluúčasť Bratislavy na spoločnej moci a podobne. Treba povedať, že na základe tohto sa celé rokovanie dostalo do dvoch rovín, v ktorých sme sa nemohli stretnúť a ani sme sa nestretli. Tento pohľad súvisel s inými podmienkami Česka a Slovenska, inou veľkosťou územia, iným počtom obyvateľov, inou štruktúrou ekonomickej vyspelosti. Česi a Slováci nenašli víziu spoločnej budúcnosti, a preto zrejme nebolo možné zachrániť spoločný štát. V roku 1993 vznikla Slovenská republika a odvtedy som pri rokovaniach Slovákov a Maďarov, žijúcich na Slovensku, badal podobné problémy. Slováci hovorili: ide o budovanie štátu, ide o transformáciu, ide o rýchle začlenenie Slovenska do európskych štruktúr. Maďari hovorili, áno, ale my Maďari máme ešte svoje vlastné požiadavky. Týmito osobitnými požiadavkami boli väčšia samospráva, väčšia samostatnosť v samospráve, väčšia kultúrna a školská autonómia a podobne. V ostatnom čase k tomu pristúpili ešte problémy s dvojitým občianstvom. Dnes je jasné, že Slováci a Maďari sa pohybujú v dvoch rovinách, v ktorých sa len ťažko stretávajú. Problém teda bude, či Slováci a Maďari na Slovensku nájdu víziu spoločnej budúcnosti medzi sebou a samozrejme dnes i v rámci väčšieho priestoru, akým je Vyšehradská štvorka a Európska únia. Otázka znie, či vízia spoločnej budúcnosti bude taká, aby sa Maďari ako menšina cítili na Slovensku dobre, aby tu žili radi a aby nemali problém s tým, že budú mať rovnako radi Maďarsko. Nie je to ľahká úloha do budúcnosti - ale kedy to bolo v dejinách aspoň trochu ľahšie?
Slovensko-maďarské zmierenie si žiada súdnych partnerov
21. mája 2013 - (Peter Morvay - komentare.sme.sk)
Ak je Orbánova vláda v niečom dobrá, je to propaganda aj smerom do zahraničia. Rada na to využíva dôveryhodných, ale naivných predstaviteľov iných národov. Priznanie si vlastnej viny a ospravedlnenie sa druhému je základom nápravy vzťahov medzi susednými národmi. Výmena vzájomných pochvál medzi šéfredaktorom časopisu .týždeň Štefanom Hríbom a doma zaslúžene zabudnutým maďarským politikom Lászlóm Surjánom však prielomom v slovensko-maďarskom zmierovaní sa nebude. Zo slovenskej strany tomu v tomto prípade bráni absencia reálnych vedomostí o maďarských pomeroch a súdnosti aktérov, na maďarskej zase absencia dôveryhodnosti a vplyvu účastníkov.
Verzia Dušana Čaploviča
László Surján je akési úspešnejšie vydanie Dušana Čaploviča. Od roku 1990 sa dokáže uživiť ako politik, aj keď si ťažko spomenúť na čokoľvek, čomu by rozumel či pozitívne vykonal. Od kresťanských demokratov prešiel k pôvodne liberálnemu Fideszu a vždy si zaistil dobre platený flek. Zaujal len zriedka svätuškárskym vystupovaním alebo vtedy, keď povedal či urobil niečo výnimočne hlúpe. V roku 1993 sa ako minister sociálnych vecí vlády Józsefa Antalla zúčastnil na pohrebe ostatkov Miklósa Horthyho, bývalého autoritárskeho vládcu Maďarska spoluzodpovedného za smrť väčšiny maďarských Židov za druhej svetovej vojny. V roku 2001 presadzoval ako poslanec Fideszu povinnú školskú výučbu „vedomia pohlavnej sebaidentifikácie“. V roku 2002 si liečil komplex z volebnej porážky Fideszu v duchu najlepších tradícií konzervatívnych nacionalistov úvahami o čistom vidieku stojacom oproti skazenej Budapešti, ktorej proletárov si možno kúpiť za jeden strek. V roku 2007 ako „pravicový“ politik na spôsob Roberta Fica odmietal systém viacerých zdravotných poisťovní a jeho presadzovanie socialistami a liberálmi označil za útok proti chudobným. Vlani napísal, že dnes v Európskej únii kresťanov prenasledujú horšie ako v Maďarsku za Kádárovej diktatúry. Dnes je Surjánovou jedinou úlohou, odmenenou funkciou poslanca a podpredsedu Európskeho parlamentu, odrážať v Bruseli kritiku Orbánovho režimu. V maďarských médiách zasa opakovať vládnu propagandu, že demokracia v krajine prekvitá, nová ústava a zákony sú bezchybné a za ich kritikou stoja len záujmy domácej opozície a nadnárodných firiem.
Kritiku si necháva pre seba
O chýbajúcich vedomostiach zo slovenskej strany svedčí už len rozplývanie sa nad Surjánovou odvahou, s akou priznáva maďarizáciu či slovanské termíny prevzaté do maďarčiny. Surján doma nemôže zostať „osamotený a vysmiaty“, ako sa obáva Hríb. Jednak preto, lebo v maďarskom kontexte nehovorí nič nové, o čom by seriózni maďarskí vedci nehovorili už dávno a nepomenovali to dokonca prísnejšie aj presnejšie. Problém je rovnaký ako na Slovensku, že tieto názory a vedomosti najmä mladších odborníkov nemajú v praxi vplyv na zmýšľanie väčšiny a na politickú elitu. S tým súvisí druhý dôvod, prečo doma Surján nezostane osamotený. Svoju kritiku na adresu vlastného národa si necháva najmä pre slovenských partnerov. Ak by chcel niečo zmeniť na maďarskom uvažovaní, mal by na to ako vládny politik nekonečné množstvo príležitostí. Tie však radšej necháva nevyužité. Musel by totiž bojovať najmä s vlastnými spolustraníkmi, ich sympatizantmi a straníckymi médiami. Oni sú dlhodobo hlavnými šíriteľmi maďarskej národnej mytológie, nacionalizmu, xenofóbie, pocitu ublíženosti a nadradenosti zároveň. Proti nim sa Surján nikdy nepostavil a nepostaví, lebo by prišiel o živobytie. Nikdy nebude kritizovať nič, s čím by naozaj mohol naraziť, napríklad uzákonenie dvojakého občianstva, navyše bez akejkoľvek snahy o rokovania so susedmi, či spochybňovanie hraníc, zaznievajúce priamo či nepriamo už aj z radov Fideszu. A najmä ich nikdy nebude kritizovať adresne. Jeho predstavenie sebareflexie schopného Maďara je určené len pre dôverčivé zahraničie. Niežeby Maďari schopní sebareflexie neboli a nebolo by ich veľa, rovnako ako sa nájde veľa takých Slovákov. Nie sú však medzi dnešnými maďarskými vládnymi politikmi a ich poskokmi. O Hríbových zásluhách pri odovzdávaní Surjánovej Ceny zmierenia a spolupráce rečnil zástupca šéfredaktora denníka Magyar Nemzet, maďarského variantu niekdajšej mečiarovskej Slovenskej republiky, rovnako servilnej voči vládnej strane, sprostej k jej kritikom, rovnako nacionalistickej a prežívajúcej zo zneužitých verejných peňazí. Dobre pritom určite zneli jeho slová o hľadaní pravdy a vzájomnej úcte.
Milióny eur na propagandu
Ak sú Viktor Orbán a jeho partia v niečom naozaj dobrí, je to propaganda a manipulovanie verejnou mienkou. Len na propagandu smerom do zahraničia venuje Orbánova vláda milióny eur. Jedným z obľúbených trikov je aj za hranicami nastrčenie zdanlivo nezávislých osôb a „občianskych“ združení financovaných z verejných peňazí, ktoré podporujú vládne postoje. Podmienkou je vo všetkých prípadoch lojalita a súznenie s vládnou ideológiou. Politickým a propagandistickým účelom sa snažia podriadiť všetko. Lojalita namiesto odbornosti či reprezentatívnosti rozhoduje i o tom, kto je s oficiálnou podporou vysielaný na diskusie do zahraničia, či kto tam bude reprezentovať maďarské umenie. Dobrým príkladom je od nástupu druhej Orbánovej vlády udeľovanie Ceny za dobré susedstvo a porozumenie oboch ministerstiev zahraničia. Maďarský laureát Csaba Gy. Kiss, stály stlpčekár Hríbovho týždenníka, už roky nevyniká odborným dielom, tobôž nie borením mýtov, ako sa tvrdilo v odôvodnení udelenia ceny, jeho hlavnou „zásluhou“ je obhajoba Orbánovej vlády a vytváranie mýtov nových. Orbán a spol. (vrátane ich klientely medzi Maďarmi zo Slovenska) radi využívajú aj dôveryhodných ľudí z ostatných národov, u ktorých chvályhodná empatia voči Maďarom a menšinám a snaha pomôcť nie je sprevádzaná dostatkom informácií. Nedajbože sa spája s narcistickou povahou a pocitom nedocenenosti. Hríb sa obáva úlohy užitočného idiota, no presne tú v tomto prípade plní.
Nenechať sa zneužiť
Nie je jediný. Miroslav Kusý si vlani v decembri v budapeštianskom Múzeu teroru prevzal cenu za slobodu stredoeurópskych národov. Múzeum i nadácia udeľujúca cenu sú len zdanlivo nezávislou pobočkou Fideszu. Múzeum plasticky predvádzajúce hrôzy diktatúr by mala byť výborná vec, to budapeštianske však neslúži poctivému vyrovnaniu sa s minulosťou, ale nacionálnym a politickým účelom. Právom je obviňované z falšovania histórie, bagatelizácie maďarskej spoluzodpovednosti za obe totality, fašistickú i komunistickú, xenofóbnych a antisemitských mýtov. Kusý si nesporne cenu za slobodu stredoeurópskych národov zaslúži. Keď ju však preberá od dvornej inštitúcie strany a vlády, ktorá dnes najviac ohrozuje slobodu stredoeurópskych národov, od inštitúcie manipulujúcej historické vedomie, je to nesmierne trápne. Rovnako trápne ako laudácie na Kusého o jeho statočnej obrane slobody od ľudí, ktorí hrubé obmedzovanie slobody a demokracie vlastnou vládou bagatelizujú a obhajujú. Najmä tu uznávaný slovenský intelektuál funguje len ako koliesko propagandistickej mašinérie tejto vlády. A tá mašinéria ho aj šikovne využíva na ospravedlňovanie nedemokratickej politiky. Maďari a Slováci potrebujú seriózny dialóg. Fungovať však môže len vtedy, ak nebude postavený na ilúziách, polopravdách, zamlčiavaní, vedomých klamstvách a sebachvále, či už slovenskej, alebo maďarskej. V prvom rade naň treba nájsť dôveryhodných a súdnych partnerov na oboch stranách.
Podpredseda EP sa ospravedlnil Slovákom, aj po maďarsky
Podľa Surjána je nutné konfrontovať sa s chybami po Trianone
21. mája 2013 - (tasr)
Na Slovensku sa ešte nikdy nestalo, že by sa v tamojšom periodiku objavili súčasne články v slovenskom i maďarskom jazyku. Bratislavské periodikum Týždeň v pondelok zverejnilo články podpredsedu Európskeho parlamentu Lászlóa Surjána (Fidesz) a šéfredaktora Týždňa Štefana Hríba adresované navzájom v súvislosti so slovensko-maďarským zmierením. Dvojjazyčnému vydaniu periodika, čo je bezprecedentný krok na slovenskom mediálnom trhu, predchádzalo vystúpenie Hríba 10. mája v Budapešti po tom, čo prevzal Cenu zmierenia a súdržnosti. Cenu udelilo Hnutie zmierenia Charta XXI, ktoré bolo založené v roku 2010 s cieľom vysloviť sa proti každej forme nenávisti. Hríb vtedy v súvislosti so slovensko-maďarskými vzťahmi hovoril o nutnosti vzájomného odpustenia a hľadania ciest vedúcich jeden k druhému. Surján v článku nazvanom Priateľské slová Štefanovi Hríbovi napísal, že „nadišla príležitosť, aby sa začal budujúci dialóg”. „Pre nás je Trianon tragédiou, pre víťazov dôvodom k oslave. Úloha je obrovská: musíme vybudovať most medzi tieto dva pocity,” uviedol podpredseda EP, podľa ktorého je potrebné sa konfrontovať s násilnou maďarizáciou v druhej polovici 19. storočia, ako aj s chybami po Trianone. „Existuje vysvetlenie na naše chyby, čo nás ale neospravedlňuje. Máme sa za čo ospravedlniť Slovákom, čo teraz aj robím. Viem však, že v tejto otázke takisto neexistuje konsenzus, ako nebol ani v prípade podobného vyjadrenia Mikloška,” napísal Surján na margo slov niekdajšieho predsedu slovenského parlamentu Františka Mikloška, ktorý sa v 90. rokoch minulého storočia ospravedlnil Maďarom za krivdy v období rokov 1945-48.
Týždeň vyšiel netradične s maďarskou titulkou
http://www.omediach.com/tlac/item/1608-tyzde%C5%88-vysiel-netradicne-s-madarskou-titulkou
Maďar priznáva krivdy na Slovákoch
Neslýchané vyznanie - Verejné pokánie z historických príkorí, ktorých sa Maďari dopustili na Slovákoch - Priateľské slová z Maďarska - Ako zareagujeme?
20. mája 2013 - (Lukáš Krivošík - Aktuality.sk)
Neslýchané vyznanie! Podpredseda Európskeho parlamentu László Surján (Fidesz) činí v pôsobivom otvorenom liste Štefanovi Hríbovi (.týždeň) verejné pokánie z historických príkorí, ktorých sa Maďari dopustili na Slovákoch. Bezprecedentná empatia voči Slovákom, pokora, kritika do vlastných radov, snaha o vzájomné odpustenie a spoločná práca na zblížení v mene harmonickej budúcnosti. Do týchto slov by sa dal zhrnúť pozoruhodný list, ktorý László Surján adresoval Štefanovi Hríbovi. Ide o text stredoeurópskeho formátu, ktorý by nemal zapadnúť. Politik vládnucej maďarskej strany Fidesz týmto spôsobom reagoval na slová šéfredaktora týždenníka .týždeň, ktorý pri niekoľkých príležitostiach vyjadril ľútosť nad nespravodlivosťami, ktorými sa Slováci previnili voči Maďarom po prvej a druhej svetovej vojne. László Surján na oplátku vyjadruje ľútosť nad maďarizáciou po rakúsko-uhorskom vyrovnaní, obsadením južného Slovenska v roku 1938 a nad maďarskou účasťou na invázii vojsk Varšavskej zmluvy do Československa v roku 1968. Vo svojom liste podpredseda EP nezostáva len pri povrchných frázach a neváha kritizovať domýšľavosť a povýšenectvo niektorých príslušníkov vlastného národa: „Popri našich skutkoch by sa dali kritizovať aj naše postoje a zmýšľanie. S veľkou dávkou pýchy sme hovorili o kultúrnej nadradenosti, pričom sme boli a aj zostali nevedomí: kultúra našich susedov je pre nás stále neznámou. Aj o našej spoločnej histórii máme len povrchné predstavy plné predsudkov.“ Maďarský politik priznáva, že minulé ospravedlnenia zo strany Slovákov (napríklad od bývalého predsedu Národnej rady, Františka Mikloška) nenašli na južnej strane Dunaja adekvátnu odozvu: „Možno neexistuje argument na odpustenie našich chýb a hriechov. Je sa za čo ospravedlniť Slovákom, preto sa teraz aj ospravedlňujem, hoci viem, že v tejto otázke tiež nie je všeobecná zhoda, tak ako nebola ani za vyhlásením Mikloška. Pritom ospravedlnenie sa druhému nás neponižuje, ale pozdvihne, a to je skutočná cesta zbavenia sa ťarchy minulosti.“ No László Surján nespomína len krivdy. Vo svojom liste tiež vyzdvihuje, čím Slováci Maďarov v minulosti obohatili. Od slovnej zásoby, kedy maďarčina prebrala mnoho slov slovanského pôvodu, až po spoločné osobnosti (Matej Bel, Sándor Petőfi). Pripomína tiež historické chvíle, kedy Slovák a Maďar bok po boku bojovali proti Tatárovi, či Turkovi. Cesta k harmonickej budúcnosti spočíva podľa Surjána okrem iného v spolupráci tých Maďarov a Slovákov, ktorým ide o zmierenie, nie konflikt. Vzorom nám môže byť zmierenie Nemecka a Francúzska po druhej svetovej vojne. Surján tiež zdôrazňuje, že Budapešti musí záležať nielen na právach zahraničných Maďarov, ale aj na právach Slovákov, žijúcich v Maďarsku. Navrhuje šesť krokov, ktoré by mohli oba národy v mene ústretovosti voči sebe podniknúť... Otvorené slová maďarského politika majú moc spôsobiť pohnutie u slovenského čitateľa. Takéto niečo sme z Budapešti ešte nepočuli. Je niekoľko spôsobov, akým môžu ľudia na oboch brehoch Dunaja zareagovať na tento list. Prvým je ľahostajnosť. Napriek tomu, že ide o bezprecedentné gesto v slovensko-maďarských vzťahoch, ktoré vyšlo od podpredsedu EP a vysokého predstaviteľa Fideszu, v okamihu, keď píšem tieto riadky, o liste nikto na Slovensku okrem .týždňa neinformoval. Druhou možnou reakciou je negatívne prijatie. Nie je vylúčené, že v Maďarsku László Surján narazí na kritiku, trebárs aj z vlastných radov. Niektorí jeho krajania, ak sa o liste dozvedia, ho možno označia za odrodilca alebo zradcu Maďarov. Na Slovensku zase môže časť ľudí reagovať s nedôverou. Veď od Maďara nič dobré čakať netreba, či nie? - Povedia si. No potom je tu ešte tretí spôsob, akým sa dá na otvorený list reagovať. Slová Lászlóa Surjána môžu byť ľadoborcom, ktorý spôsobí prelom v slovensko-maďarských vzťahoch. Na oboch stranách sú nepochybne veľké skupiny, ktoré si zmierenie a zblíženie našich dvoch národov neželajú, pretože z konfliktnej atmosféry profitujú. Práve preto sa ráta každý pokus o premostenie priepasti, ktorá nás oddeľuje. Z prvých lastovičiek sa potom stanú celé kŕdle, ktoré môžu dramaticky zmeniť slovensko-maďarské vzťahy. Kvôli tomu by som aj svoj príspevok rád ukončil slovami: Milí maďarskí priatelia, ak sme vám v minulosti my Slováci ublížili, odpustite nám to.
Vážený podpredseda Európskeho parlamentu, milý László
20. mája 2013 - (Štefan Hríb - Týždeň)
Váš prejav, ktorý uverejňujeme v oboch našich jazykoch, sa ma hlboko dotkol. Považujem ho za jeden z kľúčových stredoeurópskych textov posledných rokov. Keď sme sa pred časom vo Fiľakove stretli prvýkrát a ja som v besede vyjadril ľútosť nad tým, čo sa stalo Maďarom po Trianone, všimol som si Vaše úprimné prekvapenie. Keď som to nedávno zopakoval na konferencii v Bruseli a pridal som aj ľútosť nad krivdami, spáchanými na Maďaroch po Benešových dekrétoch, znovu som cítil, že to považujete od Slováka za niečo výnimočné. Postupne som pochopil, že ste zvyknutý skôr na takých Slovákov, ktorí Maďarom nič neuznajú a nič dobré neprajú. Mimochodom, sme na tom podobne. Ale priznám sa Vám, že od nášho prvého stretnutia som vždy mal jednu obavu. Myšlienku zmierenia medzi našimi dvoma národmi, ktorú presadzujete cez Chartu XXI (www.chartaxxi.eu) som, samozrejme, okamžite podporil, ale obával som sa, že to bude viac-menej jednosmerná ulica. Že Vám ako Maďarovi z Fideszu dobre padne Slovák, ktorý vidí viny, chyby a ignoranciu u vlastného národa, ale že tým sa to skončí. A vedel som, že ak ako Slovák opakovane vyjadrím ľútosť nad Trianonom a Benešovými dekrétmi, a z druhej strany nič podobné nezaznie, riskujem rolu užitočného idiota, ktorý vzťahom medzi Slovákmi a Maďarmi nijako nepomôže, len sa sám strápni. Ale riskol som to. Jednak preto, že Trianon bolo reálne zlé a voči Maďarsku nespravodlivé riešenie a Benešove dekréty reálne ublížili množstvu nevinných Maďarov, a realitu predsa musím ctiť. Ale vlastné strápnenie som riskol aj preto, že som celý ten čas dúfal vo Vašu reakciu. Milý László, Váš text, ktorý na nasledujúcej strane uverejňujeme, vysoko predstihol všetky moje očakávania. Už v Budapešti som Vám povedal, že je to najsilnejší text na tému spolužitia našich národov, aký som od Maďara čítal. Teraz poviem ešte viac: to, čo ste napísali, je taká ruka, podaná Slovensku, aká sa ešte z Maďarska nevystrela. Neviem, aké reakcie vyvolá Váš text v Budapešti. Netuším, či neostanete u Vás doma osamotený a vysmiaty. Kritizovať pýchu a aroganciu vlastného národa nebýva v týchto cynických končinách Európy pre politika výhodné. Ale som si istý, že už teraz ste dosiahli omnoho viac než politickú výhodnosť. Vaším textom a svojimi postojmi búrate náš pohodlný obraz krutého a necitlivého Maďara, ktorým si my Slováci zakrývame vlastnú krutosť a necitlivosť. Pán Surján, ďakujem Vám.
Slováci, prepáčte - Magyarok, bocsánat
http://szanyi.blog.sme.sk/c/328825/Slovaci-prepacte-Magyarok-bocsanat.html
Nové číslo .týždňa je naozaj špeciálne, vpredu je vyobrazený veľký maďarizátor Apponyi s titulkou „Slováci, prepáčte“ - a na zadnej obálke je Beneš s titulkou „Bocsanát, Magyarok!“
http://dennik.tyzden.sk/martin-hanus/2013/05/20/novy-tyzden-slovaci-madari-prepacte/
Štefan Hríb: Čo je hlavný problém medzi súčasným Slovenskom a Maďarskom?
http://chartaxxi.eu/?p=1856
Česi v SR možno zaniknú s generáciou dnešných 70-tnikov
20. mája 2013 - (tasr)
Nad budúcnosťou českej menšiny na Slovensku visí otáznik. Priznali to jej predstavitelia pri dnešnom 20. výročí prvej oficiálnej prezentácie českej národnostnej menšiny na Slovensku. Ako dodávajú, dôvodom je fakt, že Česi, na rozdiel od iných národnostných menšín, oveľa viac podliehajú asimilácii s väčšinovým obyvateľstvom. Podpredseda Českého spolku Bratislava Jiří Výborný pripomenul, že existencia českej menšiny na Slovensku, ktorú spomína už najstaršia uhorská kronika, bola vždy podmienená príchodom novej populácie priamo z Čiech. „Príslušníci českej menšiny sa okrem toho najneskôr v druhom alebo treťom pokolení už sami považovali za Slovákov, lebo v dôsledku veľmi podobného jazyka a blízkej kultúry s tým nemali žiadne problémy,” uviedol pre TASR Výborný a pripomenul, že tento proces asimilácie prebieha intenzívne aj v súčasnosti. Výborný dodal, že v súčasnosti sa do českých krajanských združení v SR aktívne zapája odhadom okolo 3000 ľudí vo väčších mestách, teda necelá desatina zo všetkých osôb, ktoré sa počas ostatného sčítania ľudu v roku 2011 prihlásili k českej alebo moravskej národnosti. „Sú to väčšinou starší ľudia,” spresnil Výborný. Dôvody vidí v súčasnej dobe, ktorá je poznačená silným individualizmom, ale tiež v tom, že ľudia musia riešiť iné veci, ako uchovávanie identity národnostnej menšiny. „Väčšina ľudí na Slovensku má podstatne vážnejšie starosti, a česká menšina nie je výnimka, ale súčasť majoritnej populácie so všetkými jej radosťami a starosťami.” „V týchto veciach je ťažko niečo naordinovať, to môže byť naše zbožné želanie,” doplnila Výborného slová Marta Hrušovská, spoluzakladateľka prvého spolu Čechov na Slovensku. „Pokiaľ sa Česi nebudú mať chuť stretávať a pestovať svoje tradície a kultúru, tak ako je tomu napríklad v prípade Slovákov v Prahe, menšina zrejme zanikne s našou generáciou sedemdesiatnikov,” uviedla Hrušovská. Dodala, že mladší, ktorých partnerom je Slovák alebo Slovenka, už podliehajú asimilácii. „Dnes už máme problém, aby sme sa pri stretnutiach porozprávali peknou češtinou,” uviedla Hrušovská. Podobne ako Výborný si však myslí, že tento proces je prirodzený a netreba ho chápať negatívne. „V dnešnej dobe, ére zjednocovania a EÚ, takáto asimilácia nebolí,” povedala Hrušovská. Česká menšina na Slovensku si dnes pripomína 20. výročie svojej oficiálnej prezentácie. Stalo sa tak 20. mája 1993, na okrúhlom stole národnostných menšín u vtedajšieho prezidenta SR Michala Kováča, na ktorom sa zúčastnil zakladateľ Prípravného výboru Spolku Čechov na Slovensku Jiří Kozák.
Slováci nakupujú v pracovnej dobe menej ako Poliaci
19. mája 2013 - (tasr)
Viac než polovicu všetkých objednávok na internete zrealizujú Slováci, Česi, Poliaci, Maďari a Slovinci počas pracovnej doby. Najaktívnejší sú pritom Poliaci. Vyplýva to z prieskumu internetového portálu Mall.sk, ktorý prebehol v krajinách Vyšehradskej štvorky (V4) a Slovinsku. Najväčší podiel objednávok odoslaných v pracovnej dobe bol zaznamenaný v Poľsku, a to takmer 73 %. Druhí najaktívnejší sú Maďari so 68-% podielom na celkových objednávkach počas pracovného dňa. Nasledujú Slovinci (65 %), Slováci (60 %) a Česi (60 %). “Pri detailnejšom preskúmaní sme však zistili, že Slováci a Česi väčšinou objednávajú v čase popoludňajšej pauzy,” priblížil country manager Mall.sk Ladislav Csukás. Na Slovensku je z pohľadu internetového nakupovania najsilnejším obdobím počas dňa čas medzi desiatou a jedenástou večer, v Čechách je to o hodinu skôr. Naopak Poliaci, Maďari a Slovinci objednávajú rovnako najviac v dopoludňajších hodinách medzi jedenástou a dvanástou. Pri porovnaní jednotlivých dní v týždni sa obyvatelia krajín V4 a Slovinska správajú rovnako. Najviac nakupujú v pondelok. “Podiel prvého pracovného dňa na týždenných tržbách predstavuje v priemere 20 %. Naopak, najslabším dňom je sobota, ktorá tvorí len 7 % týždenných objednávok,” uzavrel Csukás.
Maďarská tradícia o Jánošíkovi
http://www.sulinet.hu/oroksegtar/data/magyarorszagi_kisebbsegek/szlovakok/a_magyarorszagi_szlovakok_neprajza_1975/pages/nsvm1975_04_ujvary.htm
Premiér Fico a členovia vlády hrali futbal
http://www.webnoviny.sk/slovensko/obrazom-premier-fico-a-clenovia-vlad/673847-clanok.html
Futbal - Záchranársky duel Prešov-Trnava budú rozhodovať Maďari
http://www.teraz.sk/sport/zachranarsky-duel-presov-trnava/47077-clanok.html
V Maďarsku obžalovali 45 ľudí z ovplyvňovania futbalových zápasov
http://sport.aktuality.sk/c/149853/v-madarsku-obzalovali-45-ludi-z-ovplyvnovania-zapasov/
YouTube je konečne plnohodnotný aj na Slovensku
Slováci sú na YouTube aktívni, vzhliadnu stovky miliónov videí - Viac možností zárobku pre tvorcov
http://webmagazin.teraz.sk/technologie/youtube-ekosystem-reklama-tvorcovia/759-clanok.html
Fotostory Slovenky uchvátila svet, tromfla i New York
Rodáčka zo Sobraniec dala deťom do rúk fotoaparáty a tie spontánne snímali každodenný život rodiny. Fotostory dostala kritikov...
http://webmagazin.teraz.sk/zivot/fotografia-umenie-usa-rodina/755-clanok.html
Po nezvestných maďarských horolezcoch v Himalájach už nepátrajú
V uplynulých 13 rokoch zomrelo 28 maďarských horolezcov
http://www.teraz.sk/zahranicie/himalaje-madarsko-horolezci-patranie/46997-clanok.html
Maďar, ktorému po lavíne v Tatrách amputovali nohu, zmizol v Himalájach
22. mája 2013 - (tasr)
Dvojica maďarských horolezcov, Zsolt Eröss a Péter Kiss, zmizla v Himalájach po návrate z vrcholu 8586 metrov vysokej Kančendžongy. Eröss liezol na tretí najvyšší vrch Zeme s protézou, v roku 2010 mu totiž po ťažkom zranení pri páde lavíny vo Vysokých Tatrách museli pod kolenom amputovať pravú nohu. Dvojica pokorila v pondelok Kančendžongu, nachádzajúcu sa na hraniciach Nepálu a Indie. Agentúra MTI píše, že začali zostup, do utorka popoludnia však neprišli do štvrtého tábora. Podľa utorkových správ dvojica bola unavená, zoslabnutá a po páde lavíny, pri ktorom zahynuli kórejský a bangladéšsky horolezec, stratila medzi sebou kontakt. MTI dnes uviedla, že šerpovia vyslaní na záchranu nenašli horolezcov ani v tábore vo výške 7600 metrov, ani v jeho okolí. Erössa spolu s ďalšími dvoma maďarskými horolezcami zachraňovala slovenská horská záchranná služba 2. januára 2010 po tom, čo ich strhla lavína v oblasti Vysokých Tatier. Aj keď sa muži svojpomocne vyslobodili spod snehu, utrpeli početné vážne poranenia končatín a chrbtice. Maďari zostupovali z Kôpok do Dračej dolinky. Najskôr ich previezli do popradskej nemocnice a 5. januára zo Slovenska do Maďarska. Erössovi amputovali nohu v budapeštianskej nemocnici.
Súd vypočul ďalších svedkov v kauze úniku kalu z hlinikárne
http://www.hlavnespravy.sk/madarsko-sud-vypocul-dalsich-svedkov-v-kauze-uniku-kalu-z-hlinikarne/103647/
Vypočúvaný Rumun sa pri násilnom výsluchu podľa expertízy udusil
http://www.hlavnespravy.sk/madarsko-vypocuvany-rumun-sa-pri-nasilnom-vysluchu-podla-expertizy-udusil/103573/
Proces v kauze vrážd Rómov pokračoval...
http://www.hlavnespravy.sk/madarsko-proces-v-kauze-vrazd-romov-pokracoval-prejavom-obhajcu-2-obvineneho/103553/
Okresný súd Békešskej Čaby odsúdil veštkyňu
Pri odklínaní podviedla klienta o milióny
http://www.teraz.sk/zahranicie/vestkyna-odklinanie-podvod-sud/46874-clanok.html
Pre troch zo štvorice vrahov Rómov žiadal prokurátor doživotie
http://www.teraz.sk/zahranicie/madarsko-romovia-vrazdy-sud-trest/46988-clanok.html
Mlynčanov pod Pilíšom navštívili Mlynčania zo Slovenského raja
25. mája 2013 - (tasr)
Do severomaďarských Mlynkov (Pilisszentkereszt) pricestovala 25. mája 2013 delegácia samosprávy obce Mlynky zo Slovenského raja. Slovenskí Mlynčania 26. mája absolvujú spoločne so Slovákmi žijúcimi v maďarských Mlynkoch piaty ročník Pešej túry Pilíšanov. V rámci podujatia pod názvom Spoločnými chodníkmi v znamení prehlbovania priateľstva vystúpia na vrchol Pilíša, ktorý je 756 metrov nad morom. Predsedníčka Slovenskej samosprávy v Mlynkoch Marta Demjénová pre TASR uviedla, že starostka slovenských Mlynkov ich pozvala pred piatimi rokmi, vtedy však nemali možnosť vycestovať. V tomto roku sa im to už podarilo, takže delegácia Slovenskej samosprávy v Mlynkoch navštívila slovenskú obec Mlynky. „Tam sme sa stretli po prvý krát. Veľmi dobre sa podarila táto návšteva, nielen preto, že bola dobrá nálada, ale aj preto, že máme všelijaké plány, ako spolupracovať v budúcnosti v oblasti kultúry, aj cestovného ruchu,” dodala. „Tak oni teraz prišli k nám na prvú našu akciu, zajtra bude výstup na Pilíš a oni sa zúčastnia na tejto túre. Nálada aj tu je veľmi dobrá a dúfam, že zajtra aj počasie bude také, že budeme mať možnosť stráviť celý deň spolu približne v takejto dobrej nálade,” konštatovala Marta Demjénová. Pripomenula, že Mlynky, ktoré ležia v Slovenskom raji, majú lyžiarske dráhy. „Oni nám sľúbili, že ak príde niekto z Mlynkov, dostane až 70 percent zľavy. Ja si myslím, že to je dosť lákavé na to, aby naši Mlynčania cestovali do slovenských Mlynkov a my sme zas im sľúbili, že keď prídu k nám, tak im ukážeme Budapešť, Balaton, v tejto oblasti ja si myslím, že budeme môcť spolupracovať v budúcnosti. Okrem toho máme všelijaké kultúrne skupiny - Páví krúžok, tanečnú skupinu, tak možno že aj na týchto kultúrnych akciách sa budeme stretávať,” uzavrela predsedníčka Slovenskej samosprávy v Mlynkoch. „Spája nás ľudskosť, ľudia sa majú kamarátiť a nie jak dnešní politici sa len hádajú a ľudia nevedia, o čo im ide. Sú perfektní tí Mlynčania pod Pilíšom jak aj my v Slovenskom raji,” povedal starosta slovenských Mlynkov Alfréd Franko. Ako pripomenul, v čase, keď kandidoval na starostu, tak veľmi pozorne sledovali pohnutý osud slovenského domu v maďarských Mlynkoch. Zdôraznil však, že nie z politického hľadiska, ale skôr z ľudského. „To že sú Slováci a my takisto, a že sú Mlynčania a my takisto Mlynčania. Celá dedina sledovala v televízii a masmédiách tieto veci,” podčiarkol Alfréd Franko. „Ponúkame viac-menej výmenu cestovného ruchu, lebo Mlynky ako lyžiarska obec pred 20 rokmi veľmi veľa Maďarov chodilo lyžovať, boli to naše pekné kopce, naše zjazdovky a ďalšia vec je, že sú tam určité výhody aj cezhraničnej spolupráce, v rámci ktorej sa jednoduchšie dajú dotiahnuť európske fondy,” vykreslil starosta možnosti vzťahov slovenských Mlynkov s maďarskými Mlynkami.
Slovenská gazdinka 2013 - Chute, vône, tanec a spev, ale aj vážnosť témy o stave Slovákov v Maďarsku
http://www.uszz.sk/sk/stranka/2750/slovenska-gazdinka-2013-chute-vone-tanec-a-spev-ale-aj-vaznost-temy-o-stave-slovakov-v-madarsku
Slovenská menšina nemá také školstvo ako maďarská na Slovensku
25. mája 2013 - (tasr)
Slovenská menšina môže iba snívať o tom, aby mala také školstvo, aké má maďarská menšina v SR, povedala 25. mája 2013 v Budapešti manželka prezidenta Slovenskej republiky Silvia Gašparovičová. Prvá dáma SR sa ôsmykrát zúčastnila na tradičnom podujatí Slovenská gazdinka 2013 - alebo stretnutie Sloveniek so Slovenkou - na pôde Veľvyslanectva SR v Budapešti. „Viem, že to nie je to, čo majú, naopak, u nás na Slovensku maďarskí spoluobčania, že majú ozaj výučbu svojho jazyka tak zabezpečenú, že majú výučbu všetkých predmetov v maďarčine, majú stredné školy aj vysokú školu,” povedala Silvia Gašparovičová. „To, aby sa to stalo tu, je snom, pretože je vás menej, a vždy sa to zdôvodňuje, že Slováci sú veľmi roztrúsení po celom Maďarsku, nie sú tak sústredení ako na Slovensku, že tam sa to dá ľahšie riešiť tými školami, ktoré sa aj tými žiakmi naplnia. O to je to ťažšie tu zabezpečiť,” dodala prvá dáma SR. Na podujatí, na ktorom Slovenky žijúce v Maďarsku prezentovali svoje cukrárske umenie, sa zúčastnili aj predseda Úradu pre Slovákov žijúcich v zahraničí (ÚSŽZ) Igor Furdík, mimoriadny a splnomocnený veľvyslanec SR v Maďarsku Peter Weiss a predsedníčka Zväzu Slovákov v Maďarsku (ZSM) Ruženka Egyedová Baráneková. „My musíme začať pracovať s mladými ľuďmi a mládežou. Tu chcem povedať jednu vec, aby ste proste vo svojich rodinách na to poukazovali, je to samotná existencia Slovenska. My sme úspešný štát, viete, vy máte byť na čo hrdí,” zdôraznil Igor Furdík pred predstaviteľmi Slovákov v Maďarsku. „To nie je tak, že pred 20 rokmi sme nemali štát, Slováci si hľadali adresu, kde sú. Dnes máme, máte adresu. Adresu, ktorá je dobrá, ktorá je úspešná, a to má vplyv na tých mladých ľudí,” poznamenal predseda ÚSŽZ. Na stretnutí účinkoval Univerzitný folklórny súbor Mladosť z Banskej Bystrice.
Video:
http://media.monogram.sk/media/file?ac=tasr-vps&fid=20130525/20130425-133730-524064-hi.mp4
Slovenská gazdinka napíše v Budapešti štrnástu kapitolu
http://www.uszz.sk/sk/stranka/2745/slovenska-gazdinka-napise-v-budapesti-strnastu-kapitolu
V sobotu 25. mája 2013 v priestoroch Veľvyslanectva SR v Budapešti s prvou dámou SR Silviou Gašparovičovou. - Súťažná prehliadka tradičných slovenských koláčov a jedál slovenskej kuchyne, kuchárskeho umenia - od orechovníkov cez bábovky, pagáčiky, torty až po posúchy s kapustou či tvarohom, ako aj ďalších gurmánskych dobrôt...
Video z akcie: http://www.prezident.sk/?vysledok-vyhladavania-3 (Vyhľadať video: gazdinka)
Fotogaléria (Slovenská gazdinka 2012) - Foto: www.oslovma.hu:
http://sk.fotoalbum.eu/fuhl/a692633/slideshow
Ocenenie Vyslanec dobrej vôle Slovákom v zahraničí
http://www.uszz.sk/sk/stranka/2751/ocenenie-vyslanec-dobrej-vole-slovakom-v-zahranici
Hložany ožijú festivalom Tancu, tancuj...
http://www.uszz.sk/sk/stranka/2752/hlozany-oziju-festivalom-tancu-tancuj
Prehliadka slovenského folklóru v Rijeke
http://www.uszz.sk/sk/stranka/2753/prehliadka-slovenskeho-folkloru-v-rijeke
Ján Sirácky (Výročie narodenia)
http://www.slovenskezahranicie.sk/sk/osobnost/127
Ján Čajak (Výročie úmrtia)
http://www.slovenskezahranicie.sk/sk/osobnost/87
Spoznaj Slovensko - vlasť svojich predkov
Pod týmto názvom sa 23. mája 2013 v Kacvíne uskutočnila vedomostná súťaž o Slovensku pre žiakov základných škôl a gymnázií zo Spiša a Oravy, na ktorých sa vyučuje slovenský jazyk. Súťaž je jedným zo sprievodných podujatí v rámci XX. dní slovenskej kultúry v Malopoľsku, ktoré sa práve konajú:
http://www.slovenskezahranicie.sk/sk/krajania-informuju/340/spoznaj-slovensko--vlast-svojich-predkov
Ruženka ´51
http://www.slovenskezahranicie.sk/sk/osobnost/186
Spišské divadlo cestuje do Rumunska
http://www.spisskedivadlo.sk/index.php?page=zmierenie
Pri príležitosti 210. výročia príchodu Slovákov na Dolnú zem predstavia svoje herecké umenie herci zo Spišského divadla v Spišskej Novej Vsi slovenským rodákom v rumunskom Nadlaku v inscenácii veselohry Jána Palárika Zmierenie alebo dobrodružstvo pri obžinkoch. Divadlo pocestuje do Rumunska na pozvanie Demokratického zväzu Slovákov a Čechov a úspešnú veselohru odohrajú 25. - 28. mája 2013.
Ján Palárik: Zmierenie alebo Dobrodružstvo pri obžinkoch
Slávna veselohra z roku 1862 doteraz nestratila nič zo svojej diváckej príťažlivosti. Ľúbostný príbeh dvoch párov mladých ľudí z odlišného spoločenského prostredia vtedajšieho Uhorska, dramaticky postavený na tajomnej zámene zaľúbených dvojíc, prináša množstvo príťažlivých komediálnych situácií, ktoré prekvapujúco korešpondujú aj s našou súčasnosťou. Popri ľúbostnej téme je to problematika komplikovaného národného spolužitia Slovákov a Maďarov, ktoré katolícky kňaz a dramatik Ján Palárik rieši v duchu kresťanskej tolerancie a ľudskej harmónie.
Svetové stretnutie Slovákov - Matičný svetový festival slovenskej mládeže
www.oslovma.hu/XXX/Festival.pdf
Podpredsedníčka NR SR Jana Laššáková v sídle Úradu pre Slovákov žijúcich v zahraničí
http://www.uszz.sk/sk/stranka/2746/jana-lassakova-podpredsednicka-nr-sr-rokovala-s-igorom-furdikom
Zahrajú Palárika rodákom v Nadlaku
21. mája 2013 - (šim - Korzár / Spišskonovoveský)
Svoje umenie predstavia herci Spišského divadla v Spišskej Novej Vsi slovenským rodákom v Nadlaku v Rumunsku. Pri príležitosti 210. výročia príchodu Slovákov na Dolnú zem uvedú inscenáciu veselohry Jána Palárika Zmierenie alebo dobrodružstvo pri obžinkoch v réžii umeleckého šéfa súboru Jána Sládečka. Ako nám potvrdil riaditeľa Spišského divadla Emil Spišák, divadlo do Rumunska pocestuje na pozvanie Demokratického zväzu Slovákov a Čechov. „Táto inscenácia veselohry je v našom repertoári mimoriadne úspešná. Za necelý rok mala už 65. reprízu. Pozvanie do Nadlaku je istým vyznamenaním pre náš súbor, keďže zo všetkých slovenských divadiel sa usporiadatelia rozhodli práve pre Spišské divadlo. Zároveň je to aj dobrý pocit, že naša práca je týmto spôsobom ocenená, sme radi, že môžeme prezentovať slovenskú divadelnú kultúru, ako aj mesto Spišská Nová Ves, v Rumunsku. Celý tento umelecký zájazd by nebol možný bez podpory nášho zriaďovateľa Košického samosprávneho kraja a mesta Spišská Nová Ves,” zdôraznil riaditeľ Spišského divadla. Ako uviedol, po dlhšom čase je to prvý zahraničný zájazd Spišského divadla, aj keď v minulosti súbor už hosťoval v Maďarsku, v Poľsku, či na divadelnom festivale Slávjansky veniec v Moskve. „Radi by sme v budúcnosti nadviazali spoluprácu aj na medzinárodnej úrovni s našimi najbližšími susedmi, čím by sme získali ďalšie impulzy pre našu tvorivú prácu,” uviedol E. Spišák. Spišské divadlo v Rumunsku vystúpi 25. až 28. mája. „Túto inscenáciu veselohry sme vybrali preto, lebo iste bude veľmi blízka témou aj pre rumunských Slovákov, je moderne poňatá a mimoriadne obľúbená medzi našimi divákmi. Tí, ktorí ju zhliadli, môžu potvrdiť aj skvelé herecké výkony Denisy Macalovej Ďuratnej, Antónie Oľšavskej, Márie Brozmanovej, Mateja Erbyho, Mikuláša Dzúrika, Petra Olejára, Jozefa Novysedláka, Pavla Pivka a ďalších,” dodal riaditeľ Spišského divadla.
Národné matičné slávnosti
1.-4. augusta 2013 v Martine - Oslavy 150. výročia založenia Matice slovenskej
http://www.matica.sk/?program=51&module_action__0__id_ci=34666
V dňoch 1. až 4. augusta 2013 sa v Martine uskutočnia Národné matičné slávnosti, ktorými vyvrcholia oslavy 150. výročia založenia Matice slovenskej. Hlavnými organizátormi podujatia s bohatým štvordňovým programom sú Matica slovenská a Mesto Martin. Súčasťou programovej ponuky budú napríklad aj slávnostná prezentácia poštovej známky a striebornej zberateľskej mince, odhalenie súsošia svätých Cyrila a Metoda v matičnej záhrade, vernisáže zaujímavých výstav, kongres slovanských matíc, vystúpenia folklórnych súborov, dychových hudieb, divadelných a spevácko-dramatických skupín z celej republiky, multižánrové koncerty známych kapiel z Martina, Turca a rôznych kútov Slovenska a iné zaujímavé podujatia pre všetky vekové kategórie. O konkrétnej podobe programu Národných matičných slávností bude široká verejnosť včas informovaná. Vznik a mnohostranná činnosť Matice slovenskej, osnovanej na základe cyrilo-metodského duchovného odkazu, patrí bezpochyby medzi najvýznamnejšie udalostí moderných dejín Slovenska a Slovákov. Oslavy 150. výročia založenia Matice slovenskej ponúkajú jedinečnú príležitosť ozrejmiť atraktívnym spôsobom súčasným generáciám nielen jej bohatú minulosť, ale aj a najmä súčasnosť a perspektívy.
Podujatia k 152. výročiu prijatia Memoranda národa slovenského
www.matica.sk/download_file_f.php?id=377199
Na Dni otvorených dverí MZV a EZ SR aj tematika Slovákov žijúcich v zahraničí
V sobotu 25. mája 2013 - www.uszz.sk/data/files/2013DOD_program_2.pdf - Bude sa prezentovať aj Úrad pre Slovákov žijúcich v zahraničí
http://www.uszz.sk/sk/stranka/2743/na-dni-otvorenych-dveri-mzv-a-ez-sr-aj-tematika-slovakov-zijucich-v-zahranici
Bratislava - Gedeľov (Gödöllő) - Prezidentský palác má svojho staršieho brata
http://www.pluska.sk/spravy/z-domova/prezidentsky-palac-ma-svojho-starsieho-brata-co-ich-spaja.html
Po stopách šľachtica Antona Grasalkoviča - Rodák z Mojmíroviec osídľoval Slovákov medzi Dunajom a Tisou
http://www.oslovma.hu/index.php/sk/archiv/187-archiv-historia-archiv-historia/944-po-stopach-achtica-antona-grasalkovia
Po minulých a súčasných slovenských stopách - Od Cinkoty po Albertiršu
http://www.oslovma.hu/index.php/sk/archiv/185-archiv-nazory-archiv-nazory/663-po-minulch-a-suasnch-slovenskch-stopach
Program Slovenského inštitútu (Jún 2013)
www.oslovma.hu/XXX/InstPpSk.pdf
S prvou dámou SR - Slovenská gazdinka 2013
http://www.oslovma.hu/index.php/sk/aktuality/151-aktuality3-aktuality3/1022-s-prvou-damou-sr-slovenska-gazdinka-2013
Podpora zo Slovenska - Dotácie z rozpočtu ÚSŽZ
http://www.oslovma.hu/index.php/sk/dokumenty/176-dokumenty1-dokumenty1/1015-podpora-zo-slovenska-dotacie-z-rozpotu-usz
Očami mladého čabianskeho Slováka - Prečo ste sa nepostarali o dorast?
http://www.oslovma.hu/index.php/sk/politika/153-politika1-politika1/1005-duan-kunovac-preo-ste-sa-nepostarali-o-dorast
Majáles v Štúrove - Kultivované vlastenectvo
http://www.oslovma.hu/index.php/sk/politika/153-politika1-politika1/1021-majales-v-turove-kultivovane-vlastenectvo
Ondrej L. Áchim a Slováci - Dedičstvo sedliackeho kráľa
http://www.oslovma.hu/index.php/sk/kultura/155-kultura1-kultura1/1020-michal-hrivnak-ondrej-l-achim-a-slovaci
Aktuálny odkaz Antona Straku (1893-1944)
http://www.oslovma.hu/index.php/sk/aktuality/149-aktuality1-aktuality1/1014-aktualny-odkaz-antona-straku-1893-1944
K 260. výročiu osídlenia Níreďházy Slovákmi
http://www.oslovma.hu/index.php/sk/historia/164-historia1-historia1/992-nirehaza-mesto-za-tisou-zaloili-slovaci
Z minulosti a prítomnosti Zakarpatskej Ukrajiny
http://www.oslovma.hu/index.php/sk/kultura/156-kultura2-kultura2/1008-z-minulosti-a-pritomnosti-zakarpatskej-ukrajiny
Pavol Jozeffy medzi dolnozemskými Slovákmi - V službách cirkvi a národa
http://www.oslovma.hu/index.php/sk/historia/166-historia3-historia3/1019-neohrozene-v-slubach-cirkvi-a-naroda
Stalo sa pred 95. rokmi - Sebaurčovacie právo pre slovenský národ
http://www.oslovma.hu/index.php/sk/dokumenty/178-dokumenty3-dokumenty3/1011-sebaurovacie-pravo-pre-slovensk-narod
Pokusy o rehabilitáciu J. Esterházyho neustávajú
http://www.oslovma.hu/index.php/sk/nazory/160-nazory3-nazory3/1018-pokusy-o-rehabilitaciu-j-esterhazyho-neustavaju
Spievanky, spievanky, kdeže ste sa vzali... a prečo vymierate?
http://www.oslovma.hu/index.php/sk/nazory/158-nazory1-nazory1/991-spievanky-spievanky-kdee-preo-vymierate
Slovenskí fujaristi - Pôvod tejto kráľovnej medzi ľudovými nástrojmi prináleží Slovensku
http://www.oslovma.hu/index.php/sk/kultura/157-kultura3-kultura3/927-jan-janovic-fujara-a-slovenski-fujaristi
Zakladateľ Matice slovenskej z Pitvaroša
Zakladajúci člen MS a jej predseda pre Dolnú zem, publicista, evanjelický farár Ján Kutlík st.
http://www.oslovma.hu/index.php/sk/historia/164-historia1-historia1/828-zakladate-matice-slovenskej-z-pitvaroa
Blatnohrad (Zalavár) - Pribinovo sídlo v Panónii
http://www.oslovma.hu/index.php/sk/historia/164-historia1-historia1/952-blatnohrad-pribinovo-sidlo-v-panonii
Slovák v Maďarsku - www.oslovma.hu - Magyarországi Szlovák - https://www.facebook.com/pages/oslovmahu/147596498672668
Páči sa mi to
www.oslovma.hu